hotchpotch/miracl-hf-unified huggingface dataset:
అడుసుమిల్లి వేంకటేశ్వర రావు
అడుసుమిల్లి వేంకటేశ్వర రావు తెలుగు సినిమా నిర్మాత. నిర్మించిన తక్కువ చిత్రాలతోటే ఎక్కువ ప్రజాదరణ పొందిన నిర్మాత ఆయన.
వెంకటేశ్వరరావు నంబర్‌వన్‌, శుభలగ్నంతోపాటు పలు సినిమాలు నిర్మించారు.
ఆయన అనారోగ్యంతో బుధవారం ఆగష్టు 19 2015 న మృతిచెందారు.పేగు సంబంధిత సమస్యతో బాధపడుతూ కొద్ది రోజులుగా విజయవాడలోని ఓ ప్రైవేటు ఆస్పత్రిలో చికిత్స పొందుతున్నారు.
బులుసు వెంకటేశ్వర్లు
బులుసు వెంకటేశ్వర్లు ప్రముఖ కవి ,రచయిత మరియు సాహితీ విమర్శకులు. ఆయన 1956 లో సాహిత్య అకాడమీ బహుమతి గ్రహీత. కవివతంస బిరుదాంకితులు.
ఇతడు తూర్పు గోదావరి జిల్లా, పొడగట్లపల్లి శివారుప్రాంతమైన రామచంద్రాపురంలో 1906, ఏప్రిల్ 10న జన్మించాడు. ఇతడు మొదట వేదవిద్య, తరువాత ఆంగ్ల విద్యను అభ్యసించాడు. మద్రాసు విశ్వవిద్యాలయం నుండి వేదాంతంలో, తెలుగు సాహిత్యంలో రెండు ఎం.ఎ.పట్టాలు సంపాదించాడు. తరువాత తెలుగు ఉపన్యాసకునిగా 30 సంవత్సరాలు పనిచేసి 1963లో పదవీ విరమణ చేశాడు. ఇతడు గొప్ప వచన రచయితగా, వక్తగా రాణించాడు.
టంకాల సత్యనారాయణ
టంకాల సత్యనారాయణ అన్నపూర్ణ, అప్పన్న దంపతులకు 1908వ సంవత్సరం, జూన్ 30వ తేదీన జన్మించాడు. వైశ్య కులస్థుడు. దేవకుల గోత్రజుడు. శ్రీకాకుళం జిల్లా, కొత్తూరు మండలానికి చెందిన నివగం గ్రామం ఇతని స్వస్థలం. ఇతనికి సంగీత సాహిత్యాలలో ప్రవేశం ఉంది. ఇతడి ప్రతిభకు గుర్తింపుగా కవితా విశారద అనే బిరుదు లభించింది.
జి.నాగయ్య
ఆచార్య జి.నాగయ్య (గూడూరు నాగయ్య) విశిష్ట పరిశోధకుడు, ఉత్తమ ఉపాధ్యాయుడు, ఆదర్శ ఆచార్యుడు. ఇతడు రచించిన తెలుగు సాహిత్య సమీక్ష గ్రంథం సాహిత్య చరిత్రలలో సమగ్రమైనదిగా, ప్రత్యేకమైనదిగా పేరు సంపాదించింది.
ఇతడు 1936, జూలై 30వ తేదీన కడప జిల్లా, లింగాల మండలం, తాతిరెడ్డి పల్లె గ్రామంలో నారమ్మ, నాగప్ప దంపతులకు జన్మించాడు. ఇంటర్మీడియట్ విద్యను అనంతపురం ప్రభుత్వకళాశాలలో పూర్తిచేసి 1959-61లో తిరుపతిలోని శ్రీ వేంకటేశ్వర విశ్వవిద్యాలయంలో ఎం.ఎ. తెలుగు చదివాడు. ఎం.ఎ పూర్తి అయిన తర్వాత కడప ప్రభుత్వ కళాశాలలో రెండు సంవత్సరాలు అధ్యాపకుడిగా పనిచేశాడు. తర్వాత ఆచార్య పింగళి లక్ష్మీకాంతం పర్యవేక్షణలో ద్విపద వాజ్మయము అనే అంశంపై పరిశోధన చేశాడు. అనంతరం శ్రీ వేంకటేశ్వర విశ్వవిద్యాలయంలో అధ్యాపకుడిగా, ఆచార్యుడిగా పనిచేశాడు. ఇతని పర్యవేక్షణలో అనేకమంది విద్యార్థులు పరిశోధనలు గావించి ఎం.ఫిల్., పి.హెచ్.డి పట్టాలు సంపాదించారు. ఇతని పర్యవేక్షణలో జరిగిన పరిశోధనలలో ఆంధ్ర మహాభారతంలో ధృతరాష్ట్రుని పాత్ర పరిశీలన (డి.రంగారెడ్డి), ఆంధ్ర మహాభారతంలో భీష్ముని పాత్ర చిత్రణము (పి.లలితావాణి), మహా భారతంలో విద్యావిధానం(ఆర్.మల్లేశుడు) మొదలైనవి ఉన్నాయి.ఇతడు 1992,మే 7 వ తేదీన తుదిశ్వాస విడిచాడు.
భారత పర్యటనలో దక్షిణ ఆఫ్రికా క్రికెట్ జట్టు 2015–16
దక్షిణ ఆఫ్రికా జట్టు భారత పర్యటనను 29 సెప్టెంబరు నుండి 7 డిసెంబరు వరకు జరుగునని ఖరారు చేసింది. ఈ పర్యటనలో నాలుగు టెస్ట్లు, ఐదు అంతర్జాతీయ వన్డేలు మరియు మూడు అంతర్జాతీయ ట్వెంటీ 20 లతో పాటుగా రెండు పర్యటన మ్యాచ్లు (టూర్ మ్యాచ్) ఉన్నాయి. భారతదేశంలో భారత్ మీద దక్షిణ ఆఫ్రికా క్రికెట్ జట్టు మొదటి సారిగా నాలుగు టెస్ట్ మ్యాచ్లు మరియు అంతర్జాతీయ ట్వెంటీ 20 మ్యాచ్లు ఆడనున్నది.
డైక్లోరిన్ డయాక్సైడ్
డైక్లోరిన్ డయాక్సైడ్ అనునది ఒక రసాయనసమ్మేళనం. రెండు క్లోరిన్ పరమాణువులు, రెండు ఆక్సిజన్ పరమాణువుల సంయోగం వలన డైక్లోరిన్ డయాక్సైడ్ అణువు ఏర్పడును.ఈ సంయోగపదార్ధం యొక్క రసాయన సంకేతపదం ClOOCl. (సక్షింప్త సంకేతం ClO).ఓజోన్ పొర పతనంపై డైక్లోరిన్ డయాక్సైడ్ ప్రభావంకలదు .
డైక్లోరిన్ డయాక్సైడ్ ఇతరపేర్లతో కుడా వాడుకలో ఉంది. డైక్లోరిన్ డయాక్సైడ్ అనునది IUPAC పేరు.ఈ రసాయానసమ్మేళనం ఒక ద్వ్యణుకం (Dimer). అందుచే దీనిని క్లోరో ఆక్సిడైమర్ ( ClO dimer) అని కూడా వ్యవహరిస్తారు.ఈ సంయోగ పదార్థానికి ఉన్న మరో పేరు క్లోరిన్ పెరాక్సైడ్.క్లోరిన్ (I) ఆక్సైడ్ అనునది మరో ప్రత్నామ్యాయంగా ఉపయోగించు నామదేయం.
క్లోరిన్ అణువును ఓజోనుతో కలిపి లేసరు కిరణాలతో సంశ్లేషణ చెయ్యడం వలన డైక్లోరిన్ డయాక్సైడ్ (ClOOCl) ఉత్పత్తి చెయ్యవచ్చును.లేదాక్లోరిన్ అణువును ఒజోనుతో కలిపి అతినీలలోహిత కాంతివిశ్లేషణం చెయ్యడం వలన కూడా తయారు చెయ్యవచ్చును.248, 308, లేదా 352 nm తరంగదైర్ఘ్యం ఉన్నఎక్షిమెర్‌ లేసర్ వలన క్లోరిన్ అణువులు, పరమాణువులుగా విడిపోవును.
అలాగే డైఫ్లోరోడైక్లోరో మిథేన్ (CFCl) కూడా క్లోరిన్ అణువును పరమాణువులు విడగొట్టి, పెరాక్సైడును ఏర్పరచు వనరుగా/ఆధారంగా పనిచేయును.. సూక్ష్మతరంగం విసర్జకం (microwave discharge) కూడా క్లోరిన్ అణువులను పరమాణు వులుగా విడగొట్టి పెరాక్సైడు ఏర్పడుతకు దోహద పడును.
డైక్లోరిన్ డయాక్సైడ్ యొక్క అణుభారం 102.905 గ్రాములు/మోల్.ఈ సంయోగపదార్ధం ఒక ద్వ్యణుకం.డైక్లోరిన్ డయాక్సైడ్ గరిష్ఠంగా 245 nm వరకు తరంగదైర్ఘ్యంకల్గిన అతినీలలోహిత కిరణాలను శోషించుకొనును.తరంగాయామము350 nm కలిగిన అతినీలలోహిత కిరణాలను కొంత తక్కువస్థాయిలో శోషించుకొనును.ఓజోన్ పొర 300 nm వరకు అతినీలలోహిత కిరణాలను శోషించుకొనును.
డైక్లోరిన్ డయాక్సైడ్/క్లోరిన్ పెరాక్సైడ్ అణువులోని క్లోరిన్-ఆక్సిజన్ పరమాణువుల (Cl-O) బంధ దూరం పొడవు 1.426 Å. ClOO ల బంధం యొక్క బంధకోణం110.1°, రెండు Cl-O-O ద్విముఖకోణం 81° .
డైక్లోరిన్ ట్రైఆక్సైడ్
డైక్లోరిన్ ట్రైఆక్సైడ్ అనునది ఒక క్లోరిన్ సమ్మేళనం, రెండు క్లోరిన్ పరమాణువులు,మూడు ఆక్సిజన్ పరమాణువుల సంయోగం వలన ఏర్పడు అకర్బన సంయోగపదార్థం.ఈ సంయోగ పదార్థం యొక్క రసాయన సంకేత పదం ClO డైక్లోరిన్ ట్రైఆక్సైడ్ ముదురు/చిక్కని బ్రౌన్ రంగులో ఉండు ఘనపదార్థం.దీనిని మొదటి సారి 1967 సంవత్సరంలో కనుగొన్నారు.డై క్లోరిన్ ట్రైఆక్సైడ్ సంయోగ పదార్థం 0 °C కన్న తక్కువ ఉష్ణోగ్రత వద్ద కూడా విస్పొటనం (explosive ) చెందు స్వభావాన్ని,లక్షణాన్ని కలిగి ఉన్నది . డైక్లోరిన్ ట్రైఆక్సైడ్ యొక్క అణుభారం 118.903 గ్రాములు/మోల్.
డైక్లోరిన్‌హెక్సాక్సైడ్(ClO),క్లోరిన్(Cl) మరియుఆక్సిజన్(O)లను తక్కువ ఉష్ణోగ్రత వద్ద కాంతివిశ్లేషణం ప్రకాశ విశ్లేషణ(photolysis)చెయ్యడం వలన డైక్లోరిన్ ట్రైఆక్సైడ్ సంయోగపదార్థం ఏర్పడును. ఈ రసాయన సంయోగ పదార్థం యొక్క అణుసౌష్టవం OCl-ClO వలె ఉండునని విశ్వసించడమైనది .డైక్లోరిన్ ట్రైఆక్సైడ్ యొక్క ఐసొమర్ Cl-O-ClO అయ్యిండే అవకాశం కలదు.ఈ ఐసొమర్ ,సిద్దాంతరీత్యా క్లోరస్ ఆమ్లం యొక్క నిర్జలస్థితి.
చిన్న నల్లకాల్వ
"చిన్న నల్లకాల్వ" ప్రకాశం జిల్లా కంభం మండలానికి చెందిన గ్రామం..
మండల పరిషత్తు ప్రాథమిక పాఠశాల.
ప్రత్తి, వరి, పసుపు.
ఎస్వీ సత్యనారాయణ
ఎస్వీ సత్యనారాయణ (S.V.Sathyanarayana) అభ్యుదయ రచయిత, సాహితీ విమర్శకుడు మరియు తెలుగు ఆచార్యుడు. 
ఇతడు హైదరాబాద్ పాతబస్తీలో 1954, ఆగస్టు 16వ తేదీన జన్మించాడు. అబ్బూరి రామకృష్ణారావు రచనలపై పరిశోధించి ఎం.ఫిల్.పట్టా పొందాడు. తర్వాత ఎన్. గోపి పర్యవేక్షణలో తెలుగులో ఉద్యమగీతాలు అనే అంశంపై పరిశోధించి పి.హెచ్.డి. సాధించాడు. ఉస్మానియావిశ్వవిద్యాలయంలో తెలుగు ఆచార్యునిగా పనిచేసి ఉస్మానియా విశ్వవిద్యాలయం ఆర్ట్స్ కళాశాల ప్రిన్సిపల్‌గా 2014లో పదవీ విరమణ చేశాడు. ఆంధ్రప్రదేశ్‌ అభ్యుదయ రచయితల సంఘంలోను, భారతీయ అభ్యుదయ రచయితల సంఘంలోను క్రియాశీలక పాత్ర పోషిస్తున్నాడు. కేంద్ర సాహిత్య అకాడమీ తెలుగు విభాగం సలహామండలి సభ్యుడిగా ఉన్నాడు. ఒక వ్యక్తిగా, వక్తగా, అధ్యాపకుడిగా, సాహితీవేత్తగా ఇతడు సాగించిన ప్రయాణాన్ని ఇతని గురువులు, సహచరులు, శిష్యులు విశ్లేషించిన గ్రంథం ‘ఆత్మీయం’ డాక్టర్ కందిమళ్ళ భారతి సంపాదకత్వంలో రూపొందింది.
2016, జూలై 26 న పొట్టి శ్రీరాములు తెలుగు విశ్వవిద్యాలయం పదో ఉపకులపతిగా బాధ్యతలు స్వీకరించారు.
ఇతడు 43కు పైగా గ్రంథాలను వెలువరించాడు.
దారిలో లాంతరు
రక్షిత సుమ అనే ఒక చిన్నారి కవయిత్రి రాసిన తొలికవితా సంకలనం పేరు ఇది. తెలుగు, ఆంగ్ల భాషలతో ద్విభాషా సంకలనం (బైలింగ్యువల్ ఆంథాలజీ) గా ఈ పుస్తకం వెలువడినది.
13 వ ఏట నుంచి రాసిన 13 కవితల సమాహారంగా దారిలో లాంతరు అనే పుస్తకాన్ని ప్రచురించారు. ఈ పదమూడు కవితలను వేర్వేరు అనువాదకులు ఆంగ్లంలోకి అనువదించారు.
చేతిలో వేళ్ళడుతూ వున్నట్లు కనిపించే ముఖపత్రాన్ని వర్చస్వి గీసారు. పుస్తకం వెనక అట్టపై కనిపించే రచయిత్రి పోట్రెయిట్ పెయింటింగ్ కూడా కవి, రచయత అయిన వర్చస్వి గీసినదే.
చీకట్లను పోలిన స్మో గ్రే రంగుతో వర్చస్వి గీసిన చిత్రాలను తగిన విధంగా వాడుకుంటూ మొత్తంగా కవర్ డిజైన్ ను భావనా గ్రాఫిక్స్ నుంచి బంగారు బ్రహ్మం రూపొందించారు.
గీటురాయి గ్రాఫిక్స్, హైదరాబాద్ వారు ఈ పుస్తకాన్ని లేఅవుట్ చేయడంతో పాటు పుస్తక రూపకల్పన చేసారు
హైదరాబాద్, ఛత్తా బజార్ లోని కాస్మిక్ ప్రింటర్స్ నుంచి ఈ పుస్తక ప్రచురణ జరిగింది.
తొలిసంచిక వెల యాభై రూపాయిలు
దారిలో లాంతరు పుస్తకాన్ని కవయిత్రి తన నాయనమ్మ కట్టా లీలావతికి అంకితం ఇస్తున్నట్లుగా పేర్కొంది.
ప్రముఖ కవయిత్రి శిలాలోలిత దారిలో లాంతరు అనే పేరుతో పుస్తకానికి తొలి ముందుమాట రాసారు.
రక్షిత సుమ అడుగులు కవితపై కవిసంగమం పేస్ బుక్ గ్రూప్ లో శీర్షికగా రాసి తర్వాత పుస్తకంగా ముద్రించిన ‘ఈనాటి కవిత’ లోని నారాయణ శర్మగారి పరిచయ వాక్యాలు
కవిసంగమం సమకాలీన కవులపై ఒక్కమాట పేరుతో కవి యశస్వి సతీష్ రాసిన పుస్తకం నుంచి రక్షిత సుమ పరిచయం వున్న పేజీ
వన్ ఇండియా వెబ్ పత్రికలో కవిస్వరం శీర్షికలో ‘అదేనేను’ కవితపై శ్రీ కాసుల ప్రతాప రెడ్డిగారి విశ్లేషణ.
బివివి ప్రసాద్, తణుకు గారి ఆత్మీయాభినందనలు
భావస్థిరాణి జననాంతర సౌహృదాని అంటూ కవి యాకూబ్ గారి ఆశిస్సులు
ఆకుపాట కవితా సంకలనం రచయిత శ్రీనివాస్ వాసుదేవ్ గారి ‘సుమవాక్యం’ పేరుతో కవితా శుభాభినందనలు
అచ్చంగా నా బాల్యాన్ని చూసుకున్నట్లుంది అంటూ అత్తయ్యగా డాక్టర్ సుధా మోదుగు గారి అభిలాష
నీలాగే ఒకడుండే వాడు కవితా సంకలనం కవి, సినీగీత రచయిత నందకిశోర్ కవిత్వ చందమామ అంటే అన్నగా ఆశిస్సులు
సృజన సాహితీ వేదిక సత్తుపల్లి నుంచి రాష్ట్ర ఉత్తమ ఉపాధ్యాయ అవార్డు గ్రహీత బి.మధుసూదన రాజు, నిర్వాహకులు రామకృష్ణ గార్ల ఆశీస్సులు, ఆకాంక్షలు
some words about suma poetry అంటూ సాయి పద్మ గారి ఆశిస్సులు
my advice పేరుతో విజయ్ లెంక గారి సూచనలు
Rediscovering the world in her own way అంటూ అనగనగా మార్టిన్ గారి వివరణాత్మక విశ్లేషణ
రక్షిత కవితా సుమాలు పేరుతో ది 17-08-2014న అప్పటి ప్రజాశక్తి (తెలంగాణా ఏర్పడిన తర్వాత నవతెలంగాణా పత్రికగా) దినపత్రికలో శాంతిశ్రీ గారు నిర్వహించిన ఇంటర్వూ
దీనిలో పొందుపరచబడినాయి
కవి సంగమం వార్షికోత్సవం సందర్భంగా 2014 డిసెంబరు నెలలో అంతర్జాతీయ ఖ్యాతినార్జించిన తమిళ కవయిత్రి రాజిత సల్మా గారి చేతుల మీదుగా ఈ పుస్తక ఆవిష్కరణ జరిగింది.తన రచనలు రక్షిత సుమ బ్లాగులో లభ్యం అవుతాయి.
నల్లాన్‌ చక్రవర్తుల రఘునాథాచార్యస్వామి
నల్లాన్‌ చక్రవర్తుల రఘునాథాచార్యస్వామి సంస్కృత భాషా పండితుడు, సాహితీకారుడు. అతను వేద వేదాంగాలను అధ్యయనం చేసిన వ్యక్తి. అతను గ్రంథరచన, పాఠప్రవచన, ధార్మిక వేదాంత శాస్త్ర విషయ ప్రబోధములతో జీవనయానాన్ని కొనసాగించారు. అతను త్రిదండి చినజీయర్‌ స్వామికి గురువు. చినజీయర్‌కు తర్కశాస్త్రం, సంస్కృతం బోధించారని చెబుతారు. శ్రీవైష్ణవ పీఠాధిపతుల్లో చాలామంది ఆయన శిష్యులు ఉన్నారు.
అతను 1926 మే 1 న శ్రీవైష్ణవ సంప్రదాయ కుటుంబంలో జన్మించాడు. వారి స్వస్థలం కృష్ణా జిల్లా గుడివాడలోని మోటూరు. తల్లి శేషమ్మ, తండ్రి శ్రీనివాసతాతాచార్యులు. విద్యాభ్యాసం మొదట తాతాతండ్రుల వద్దనే జరిగింది. తండ్రి వద్ద సంస్కృతం, దివ్యప్రబంధాలు, సాంప్రదాయిక తదితర విషయాలను 1942 వరకు అభ్యసించాడు. 1946లో వరంగల్‌ వచ్చి శివనగర్‌లో స్థిరపడ్డారు. అతను హైదారాబాద్‌లోని వేదాంతవర్ధిని సంస్కృత కళాశాలలో శ్రీభాష్యాది శాస్త్ర విషయాలను అధ్యయనం చేశాడు. అనంతరం వరంగల్‌లో సింహాద్రిబాగ్‌లోని వైదిక కళాశాలలో ప్రధానాచార్యులుగాను, ఆ తర్వాత విశ్వేశ్వర సంస్కృతాంధ్ర కళాశాలలో ఉపన్యాసకులుగా సుమారు 40 సంవత్సరాలు పనిచేసి ఎందరినో సంస్కృతాంధ్ర భాషా పండితులుగా తీర్చిదిద్ది పదవీ విరమణ చేసాడు. బాల్యంలోనే కాంచీపుర పీఠాధిపతి ప్రతివాది భయంకర అణ్ణంగాచార్య స్వామివారితో మధిరేక్షణ శబ్దార్థ విషయంలో వివాదపడి ప్రసిద్ధులయ్యాడు. రాష్ట్రంలోని జీర్ణ దేవాలయోద్ధరణ కార్యక్రమాలను చేపట్టి కొన్ని దేవాలయాలను పునఃప్రతిష్ఠగావించాడు. సత్సంప్రదాయ పరిరక్షణ సభను ఏర్పాటు చేసి శ్రీవైష్ణవ సంప్రదాయాన్ని ప్రచారం చేశాడు. సంస్కృత విజ్ఞాన వర్ధిని పరిషత్, శ్రీ పాంచరాత్ర ఆగమ పాఠశాలను నెలకొల్పి బ్రాహ్మణ విద్యార్థులకు వేదపాఠాలు, ఆగమం, స్మార్తం, దివ్యప్రబందం నేర్పించి ఎంతో మంది విద్యార్థులను అందించాడు. భగవత్‌ కైంకర్యనిధి పేరుతో ధార్మిక సంస్థను నెలకొల్పి 28 శ్రీమద్రామాయణ క్రతువులను నిర్వహించాడు.
సత్సంప్రదాయ పరిరక్షణ సభ, సంస్కృత విజ్ఞానవర్ధినీ పరిషత్‌ అను సంస్థలను స్థాపించి తొంభైకి పైగా గ్రంథాలను రచించి ముద్రింపచేశారు.అనేకనూతన దేవాలయాలను,శిథిలావస్థలో ఉన్నదేవాలయాలను ప్రతిష్ఠించారు. సంస్కృత విజ్ఞానవర్ధిని పరిషత్‌ను స్థాపించి దీని ద్వారా ఆరు గ్రంథాలను ప్రచురించాడు. సత్సంప్రదాయ పరిరక్షణ సభను ఏర్పాటు చేసి ఈ సంస్థ ద్వారా మరో 54 గ్రంథాలను ముద్రించాడు. 
అతను 2018 అక్టోబరు 13న వరంగల్‌ శివనగరలోని తన స్వగృహంలో తుదిశ్వాస విడిచాడు. అతని భార్య సీతమ్మ. వారికి నలుగురు కుమార్తెలు శేషమ్మ, శ్రీదేవి, నీలాదేవి, గోదాదేవి.
తెలకపల్లి రవి
తెలకపల్లి రవి ప్రముఖ రచయిత, పత్రికా సంపాదకుడు మరియు రాజకీయ విశ్లేషకుడు.
ఆయన మాతృమూర్తి టీసీ లక్ష్మమ్మ సీనియర్ కమ్యూనిస్టు,మహిళా సంఘ నాయకురాలు. ఆయన సాహితీ స్రవంతి అనే తెలుగు సాహితీ సంస్థకు అద్యక్షులుగా యున్నారు.
ఆయన తెలుగు టెలివిజన్ మరియు మీడియాకు రాజకీయ విశ్లేషమునిగా గుర్తింపు పొందారు.
పి.వి.రమణయ్య రాజా
పి.వి.రమణయ్య రాజా అనేకమంది కవులకూ, కళాకారులకూ సహాయాన్నందిస్తున్న శ్రీ రాజా లక్ష్మీ ఫౌండేషన్ వ్యవస్థాపకుడు.
ఆయన విశాఖపట్టణం జిల్లా లోని భీమిలి సమీపంలోని పాండ్రంగి గ్రామంలో 1927లో జన్మించాడు. ఆయన విజయనగరంలో చదువుకున్నాడు. ఆ రోజుల్లో ఆదిభట్ల, ద్వారం, దాలిపర్తి, చొప్పల్లి వంటి కళాకారుల ప్రభావంతో కళాభిమానం పెంచుకున్నాడు. వ్యాపారం నిమిత్తం 1968లో మద్రాసుకు మకాం మార్చాడు.ఆయనకు వ్యాపారాభివృద్ధితో పాటు కళా, సాహిత్య రంగాలపై మమకారం కూడా పెరిగింది. ఆనాటి నుండి సాహిత్య సాంస్కృతిక రంగాల చరిత్రలో ఆయన పేరు పెనవేసుకుపోయింది. కవులకీ, కళాకారులకీ ముఖ్యంగా సాహితీవేత్తలకీ రాజా చేసిన సత్కారాలు, వారి పై చూపిన ఆదరణ చూస్తే ప్రాచీనకాలం నాటి కవుల వైభవాన్ని పునరుద్ధరించడానికి ఆయన పుట్టారనిపిస్తుంది. శ్రీనాధుని కావ్యాలు అంకితం పుచ్చుకున్న ఆవచి తిప్పయ్య వంటివారు గుర్తుకు వస్తారు. 1979లో శ్రీ రాజా-లక్ష్మీ అవార్డు ప్రారంభించడానికి ముందే చెన్నైలో సాహిత్యోత్సవాలూ, పుస్తకాల అంకితోత్సవాలూ కవి పండితుల షష్టి పూర్తి ఉత్సవాలు జరిపిస్తూ ఆధునికయుగంలో కూడా సాహిత్య కళారంగాలకు పూర్వ వైభవం కల్పించిన సంస్కృతీ ప్రియుడాయన.
రాజా చాలా కాలంగా సాహిత్యం, విద్య, వైద్య, జర్నలిజం తదితర రంగాల్లో విశేష సేవలందించిన ప్రముఖులకు రాజా లక్ష్మీ ఫౌండేషన్ ద్వారా ప్రతి ఏటా అవార్డులను ప్రదానం చేస్తున్నారు. 1979 సంవత్సరం నుంచి ఆయన ఈ అవార్డులు ఇస్తూ వస్తున్నారు. 1979లో రాజా జన్మదినం నాడు ‘శ్రీశ్రీ’కి తమ తొలి అవార్డు ప్రదానం చేశారు. పదివేలతో ప్రారంభమైన ఈ పురస్కారం తర్వాత లక్ష రూపాయలకు పెరిగింది. ఆ తర్వాత ఏటేటా ఈ అవార్డులు స్వీకరించిన వారిలో మంగళంపల్లి బాలమురళీకృష్ణ, వెంపటి చిన సత్యం, నేరెళ్ళ వేణు మాధవ్‌, బాపు, వై.నాయుడమ్మ, టంగుటూరి సూర్యకుమారి, మాండలిన్‌ శ్రీనివాస్‌, జి.కె. రెడ్డి, బి. రామ్మూర్తి, సి. నారాయణ రెడ్డి, బెజవాడ గోపాలరెడ్డి, లతా మంగేష్కర్‌, నటరాజ రామకృష్ణ, ద్వారం ట్రస్టు, పాలగుమ్మి సాయినాధ్‌, ప్రొఫెసర్‌ జి రామిరెడ్డి, డాక్టర్‌ అంబటి బాలమురళి, అబిద్‌ హుస్సేన్‌, ఎ. చెన్నగంటమ్మ, కృష్ణారావు, డాక్టర్‌ భానుమతీ రామకృష్ణ, ఎ.ఎస్.రామన్‌, ఎస్‌.వి.రామారావు, సద్గురు కందుకూరి శివానందమూర్తి వంటి వారు ఉన్నారు.
ఆయన గత కొంత కాలం కిందట అస్వస్థతకు గురయ్యారు. చెన్నైలోని ఓ ప్రైవేటు ఆసుపత్రిలో చికిత్స పొందుతూ బుధవారం ఆగష్టు 26 2015 న కన్నుమూశారు.
వీరగల్లు
ఇవి రాతిపై చెక్కిన స్మారక శిలా రూపాలు. వీరుల త్యాగానికీ చిరస్మరణీయతకూ గుర్తుగా వీటిని నిర్మిస్తారు. యుద్ధంలో మరణించిన వీరులను గుర్తుచేసే స్మారకశిలలే వీరగల్లులు. మధ్యయుగ చారిత్రక వివరాలను తెలుసుకునేందుకు అపురూపమైన ఆధారాలు ఇవి. దండయాత్రలలో మరణించినవారి కన్నా గ్రామరక్షణకొరకు, ఆవులమందలను కాపాడడానికి, పులుల వంటి కౄరమైన జంతువులతో పోరాడి, ప్రాణాలు పోగొట్టుకున్న వీరులజ్ఞాపకంగా వేసిన శిలలే వీరగల్లులు. తర్వాత కాలాల్లో వీరశైవం వ్యాపిస్తున్నకాలంలో వీరశైవులు శివసాయుజ్యం కోరి ఆత్మాహుతి చేసుకున్నపుడు వేసిన శిలలు కూడా వీటిలో చేరి ఉన్నాయి.
వీరభద్ర, భైరవ తదితరరూపాల్లోని వీరులు మరణించిన తర్వాత కూడా తమ గ్రామాలను రక్షిస్తారనే నమ్మకంతో ప్రజలు ఈ వీరగల్లు విగ్రహాలకు నిత్యపూజలు అందజేస్తుంటారు.
తెలుగులో వీరగల్లులు అని పిలువబడే ఈ శిలావిగ్రహాలు కన్నడంలో వీర్గల్, తమిళంలో నటుకల్ ఆంగ్లంలో హీరో స్టోన్స్ (hero stones) అంటారు. జపాన్ దేశంలోని సమురాయ్ సంస్కృతిలో కనిపించే సెప్పుక్కు, హరాకిరీ సంస్కృతులను ఈ వీరగల్లులు తలపిస్తాయి.
ప్రాచీన కాలంలో యుధ్ద సమయంలోో ఓడిన శత్రువుల తలలను బంతులుగా ఉపయోగించి ఆటాడుకునే ‘శిర: కందుక క్రీడా వినోదం’, తమ చేతుల్లో మరణించిన శత్రువీరుల రక్తమాంసాలతో ఉడికించిన అన్నాన్ని కావలి దేవతలకు ఊరిచుట్టూ పొలిజల్లటం అనే ‘రణం కుడుపు’ అనే సంస్కృతులు కూడా వీరగల్లులలో ప్రతిబింబిస్తాయి.
చెరువు కట్టలు తెగిపోతున్నప్పుడు తమ ప్రాణాలనే పణంగా పెట్టి ఆ గండిలో స్వయంగా పూడ్చుకుపోయిన వారు. బలిదానం కావించబడిన వారి జ్ఞాపకార్ధం కూడా కొన్ని వీరగల్లు విగ్రహాలు కనిపిస్తాయి. గ్రామరక్షణ కొరకు, ఆవులమందలను కాపాడడానికి, పులుల వంటి క్రూరమైన జంతువులతో పోరాడి, ప్రాణాలు పోగొట్టుకున్న వీరులజ్ఞాపకంగా కూడా ఈ వీరగల్లు విగ్రహాలు కనిపిస్తాయి. గండ కత్తెర వేసుకుని మరణించిన వారు, కొండ చరియలపై నుంచి దూకిన వారు. అగ్ని గుండాలలో ఆత్మాహుతి కావించుకున్నవారి విగ్రహాలను కూడా గమనించగలం
వీరశైవం వ్యాపిస్తున్నకాలంలో వీరశైవులు శివసాయుజ్యం కోరి ఆత్మాహుతి చేసుకున్నపుడు వేసిన శిలలు కూడా వీటిలో చేరి ఉన్నాయి. తలపై ఉన్న ముడిని ఒక చేతితో పట్టుకుని మరోచేతిలోని చురకత్తితో తమ మెడలను తెగకోసుకుంటున్న విగ్రహాలు ఇటువంటి వర్గంలో కనిపిస్తాయి
శ్రీ విరించి
శ్రీ విరించి కలం పేరుగా కలిగిన ఎన్.సి.రామానుజాచారి సుప్రసిద్ధ కథకుడు. తత్త్వవేత్త. 
ఆయన 1935లో విజయవాడలో జన్మించాడు. మద్రాసులోని దివ్యజ్ఞాన సమాజంలో నివసిస్తున్నాడు. ఆయన మొదటి రచన 1951లో ఖాసా సుబ్బారావు సంపాదకత్వంలోని "స్వతంత్ర" అనే తెలుగు వార పత్రికలో ప్రచురించబడినది. ఆ తరువాత ఆయన ఆంగ్లంలో రచనలు చేయడంప్రారంభించారు. 1979 లో సాహిత్య అకాడమీ జర్నల్ అయిన భారతీయ సాహిత్యం లో ప్రచురితమైనది.
పంపన సూర్యనారాయణ
డా. పంపన సూర్యనారాయణ సంస్కృతాంధ్ర భాషా పండితుడు.
డా: పంపన సూర్యనారాయణ తూర్పు గోదావరి జిల్లా తాళ్లపొలంలో 1945 అగస్టు 1 న జన్మించాడు. పాలకొల్లు దగ్గర కొన్నాళ్ళు తెలుగు పండితునిగా చేసి, తరువాత పెద్దాపురంలోని మహారాణి కళాశాలలో తెలుగు ఉపన్యాసకుడిగా చేరి, చివరివరకూ అక్కడే పనిచేసాడు. 2002 డిసెంబరు 7 న న మరణించాడు.పంపనకు ప్రసిద్ధ తెలుగు కవి విశ్వనాథ సత్యనారాయణ అంటే అభిమానం. ఆయన గురించి పంపన చెప్పిన చాటువు:
codice_1
codice_2
codice_3
codice_4
పెద్దాపురం గురించి ఆయన ఆశువుగా చెప్పిన పద్యం:
సీ||
codice_5
codice_6
codice_7
codice_8
తే.గీ||
codice_9
codice_10
codice_11
codice_12గౌతిమి కోకిల: వేదుల సాహిత్య వసంతం. ప్రథమ ముద్రణ, 1992, విశాలాంధ్ర పబ్లిషింగ్.
కోలవెన్ను మలయవాసిని
కోలవెన్ను మలయవాసిని తెలుగు రచయిత్రి.
ఆమె అక్టోబరు 8 1944 న జన్మించారు. ఆమె తండ్రి కోలవెన్ను శేషగిరిరావు. ఆమె 1964లో ఆంధ్ర విశ్వవిద్యాలయం నుండి బ్యాచిలర్ ఆఫ్ ఆనర్స్ చేసారు. 1965లో ఎం.ఎ డిగ్రీని ఆంధ్ర విశ్వవిద్యాలయం నుండిపొందారు. 1971 లో ఆంధ్ర విశ్వవిద్యాలయం నుండి తత్త్వ శాస్త్రంలొ డాక్టరేట్ పొందారు.
ఆమె 1965-66 లలో విజయవాడ లోని మేరీస్ స్టెల్లా కళాశాలలో అధ్యాపకురాలిగా పనిచేసారు. తరువాత 1970-71 ల మధ్య కందుకూరి రాజ్యలక్ష్మి మహిళా కళాశాలలో అధ్యాపకులుగా పనిచేసారు. 1972-75 లలో అహమ్మదాబాదు లోని ఇండియన్ ఇనిస్టిట్యూట్ ఆఫ్ ఇండోలజీలో పోస్టు స్కాలర్ చేసారు. 1975-1985 ల మధ్య విశాఖపట్నం లోని ఆంధ్రా విశ్వవిద్యాలయంలో అధ్యాపకురాలిగా పనిచేసారు. అదే విశ్వవిద్యాలయంలో రీడరుగా 1985-90 పనిచేసి 1991 నుండి ప్రొఫెసరుగా కొనసాగారు.
1987-90 లలో విశాఖపట్నంలోని యూనివర్శిటీ విస్కాన్సిన్ కు కన్సల్టెంటుగా పనిచేసారు. 1987-90 లో ఆంధ్ర విశ్వవిద్యాలయంలో తెలుగు విభాగానికి అధిపతిగానూ, 1992-95 లలో బోర్డ్ స్టడీస్ కు చైర్ పర్సన్ గానూ పనిచేసారు. ఆమె 60 రేడియో చర్చలను ప్రసారం చేశారు.
ఆమె అధ్యాపకురాలిగా పనిచేస్తున్నారు. ఆమె తెలుగు శాఖాధ్యక్షులుగా పరిపాలనా బాధ్యతలు నిర్వహిస్తున్నారు. ఆమె ఉస్మానియా విశ్వవిద్యాలయానికి బోర్డ్ ఆఫ్ స్టడీస్ లో సభ్యురాలు.
ఊటుకూరి సుబ్బరాయశ్రేష్టి
ఊటుకూరి సుబ్బరాయశ్రేష్టి 1894 వ సంవత్సరములో ప్రకాశం జిల్లాలో జన్మించారు.
వీరు ప్రకాశం జిల్లా వేటపాలెం నివాసి. 1918 వ సంవత్సరములో "హిందూ యువజనసంగం"ను స్థాపించారు. 1924 లో దీన్ని "సారస్వత నికేతనం"గా నూతన నామకరణంచేసారు. ఇతనికి బిడ్డలు లేనందున తన యావదాస్తిని ఈ సారస్వత నికేతనానికి అప్పగించి దీన్ని మహోన్నత సంస్థగా తీర్చి దిద్దారు. అయ్యంకి వెంకటరమణయ్య వారికి గ్రంథాలయోధ్యమ కార్యక్రమాలలో ఎంతోసహయపడ్డారు. వీరు నిర్వహించిన అనేక సభలకు తనసొంత ఖర్చుతో జాతీయ స్థాయి నాయకులైన గాంధీజీ, రాజేంద్ర ప్రసాద్, జమ్నాలాల్ బజాజ్ మొదలగు వారిని తమ గ్రంథాలయానికి వచ్చేటట్లు చేసారు.
గ్రంథాలయోద్యమ శిల్పి అయ్యంకి అనుగ్రంథము: పుట. 57
నడవపల్లి వెంకటేశ్వర్లు
నడవపల్లి వెంకటేశ్వర్లు సామాజిక కార్యకర్త.
ఆయన జగన్నాధ శర్మ, లక్ష్మి దంపతులకు మార్చి 27, 1935 న రేపల్లె (గుంటూరు జిల్లాలో) జన్మించారు. విధ్యాభ్యాసము తూర్పు గోదావరి జిల్లా రాజమండ్రి, కాకినాడ, అమలాపురం లో జరిగింది. 1955 లో డిగ్రీ పూర్తి చేసుకుని ఆతరువాత తిరుమల కొండపై గుడి (దేవస్థానం) ఆఫీసులో 3 సంవత్సరములు గుమాస్తాగా పనిచేసి ఆతరువాత మద్రాసు లో కేంద్ర ప్రభుత్వ పి అండ్ టి ఆడిట్ (under C A G) విభాగములో 8 సంవత్సరములు పనిచేసి బదిలీ మీద హైదరాబాదు వచ్చారు. జూన్ 30, 1993లో పదవీ విరమణచేసినారు.
వీరు విధ్యార్ధి దశలోనే సామాజిక కార్యక్రమాలయందు మక్కువచూపేవారు. 1953 లో గోదావరి వరదలు వచ్చినపుడు అమలాపురం కాలేజీనుంచి సహచరులందరు ఒక టీముగా ఏర్పడి నాటుపడవల్లో లంకగ్రామాల్లో చిక్కుకున్న వారికి మంచినీళ్ళు, ఆహారము, మందులు అందించారు. ఈసేవకు గాను కాలేజీ యాజమాన్యం ప్రశంసాపత్రాన్ని అందజేశారు. సొంతఖర్చుతో నేత్రదాన నినాదాలను ముద్రించి వెయ్యి కారీ బ్యాగులు(carry bags)ఇంటింటికీ తిరిగి సంచులను, నేత్రదానం కరపత్రాలను పంచారు. షుమారు 70 మంది నేత్రదాన ప్రతిజ్ఞా పత్రాలను ఇచ్చారు. ఇప్పుడు కూడా కరపత్రములను పంచేందుకు కార్యకర్తలను నియమించి ప్రచారం చేస్తున్నారు.
నామవాచకం (తెలుగు వ్యాకరణం)
ఒక వాక్యాన్ని కొన్ని భాగాలుగా విడగొట్టి పరిశీలించవచ్చు. ఇలా విడగొట్టిన భాగాలకి ప్రత్యేకమైన పేర్లు ఉన్నాయి. ఇటువంటి భాషాభాగాల పేర్లలో ముఖ్యమైనవి: నామవాచకం (noun), సర్వనామం (pronoun), విశేషణం (adjective), క్రియ (verb), విభక్తి ప్రత్యయం (post position). ఈ భాగంలో ప్రస్తావన నామవాచకం గురించి మాత్రమే.
ఒక వ్యక్తిని కాని, ఒక స్థలాన్ని కాని, ఒక వస్తువుని కాని, ఒక ఊహని కాని సూచించేది నామవాచకం.
వూడీ అలెన్
హేవుడ్ "వూడీ" అలెన్ (పుట్టుకతో పేరు అలన్ స్టీవార్డ్ కోనిగ్స్ బర్గ్, డిసెంబర్ 1, 1935) అమెరికన్ నటుడు, రచయిత, దర్శకుడు, హాస్యనటుడు, నాటకకర్త, ఆయన కెరీర్ 50 సంవత్సరాలకు పైగా సాగుతోంది.
1950ల్లో హాస్యరచయితగా పనిచేశారు, ఆ సమయంలో టెలివిజన్ కు జోకులు, స్క్రిప్టులు రాశారు, చిన్న చిన్న హాస్యభాగాలు పుస్తకాలుగా ప్రచురించారు. 1960ల్లో, అలెన్ స్టాండ్-అప్ కమెడియన్ గా సంప్రదాయికమైన జోకులు కాకుండా స్వగతంగా మాట్లాడుకునే మాటల్లోంచే హాస్యం పుట్టించారు. హాస్యనటునిగా మేధావి, ఇన్సెక్యూర్, విసుగు కలిగిన ఓ వ్యక్తిత్వాన్ని అభివృద్ధి చేశారు, నిజజీవిత వ్యక్తిత్వానికి అది చాలా భిన్నమైనది. 2004లో, కామెడీ సెంట్రల్ 100 అతిగొప్ప స్టాండప్ కమెడియన్ల జాబితా వేస్తూ అలెన్ కి నాలుగో స్థానం ఇచ్చారు, మరోవైపు యూకే సర్వే అలెన్ ని మూడో అతిగొప్ప కమెడియన్ గా ర్యాంక్ ఇచ్చింది.
1960 మధ్యనాళ్ళకు అలెన్ సినిమాలు వ్రాయడం, దర్శకత్వం వహించడం ప్రారంభించారు. మొదట్లో స్లాప్ స్టిక్ కామెడీలు రాయడంలో నైపుణ్యం సాధించినా, 1970ల్లో యూరోపియన్ ఆర్ట్ సినిమాల ప్రభావంతో డ్రమెటిక్ అంశాలకు ఆయన ఆసక్తులు తరలిపోయాయి. ఆపైన కామెడీలు, డ్రామాల మధ్య కొనసాగుతూ వచ్చారు. సాధారణంగా 1960ల మధ్యకాలం నుంచి 1970ల వరకూ వచ్చిన న్యూ హాలీవుడ్ వేవ్ కు చెందిన సినీ రూపకర్తల్లో ఒకనిగా ఆయనను గుర్తిస్తూంటారు. అలెన్ తరచుగా ఆయన సినిమాల్లో నటిస్తూంటారు, ఆయన స్టాండప్ కమెడియన్ గా అభివృద్ధి చేసుకున్న పర్సనానే పాత్రలుగా కల్పించి నటించారు. ఆయన తీసిన 40 సినిమాల్లో అత్యుత్తమమైనవిగా "అన్నే హాల్" (1977), "మాన్ హట్టాన్" (1979), "హన్నా అండ్ హర్ సిస్టర్స్" (1986), "మిడ్ నైట్ ఇన్ పారిస్" (2011) సినిమాలు పేరుతెచ్చుకున్నాయి. అలెన్ ను సినీ విమర్శకుడు రోజెర్ ఎబెర్ట్ "సినిమాల ఖజానా"గా అభివర్ణించారు.
అలెన్ అకాడమీ (ఆస్కార్) అవార్డులకు 24సార్లు నామినేషన్లు పొంది, 3 ఉత్తమ ఒరిజినల్ స్క్రీన్ ప్లే, ఒకసారి ఉత్తమ దర్శకుడు ("అన్నీ హాల్" సినిమాకు) పురస్కారాలు పొందారు. స్క్రీన్ ప్లే రచయితగా అతిఎక్కువసార్లు ఆస్కార్ నామినేషన్లు పొందారు, బ్రిటీష్ అకాడమీ ఆఫ్ ఫిల్మ్ మరియు టెలివిజన్ ఆర్ట్స్ అవార్డుల్లో 9 పురస్కారాలు పొందారు. అలెన్ తరచుగా మాన్ హట్టాన్ లోని చిన్న చిన్న వేదికలపై జాజ్ క్లారినెట్ వాయించి ప్రదర్శనలు ఇస్తూంటారు. 2011లో, "అమెరికన్ మాస్టర్స్" టీవీ సీరీస్ లో "వూడీ అలెన్: ఎ డాక్యుమెంటరీ" అన్న జీవిత చరిత్రాత్మక చలన చిత్రం పిబిఎస్ లో ప్రదర్శించారు.
తాతావారిపాలెం
"తాతావారిపాలెం" గుంటూరు జిల్లా భట్టిప్రోలు మండలానికి చెందిన గ్రామం.
శ్రీ వెంకటేశ్వరస్వామివారి ఆలయం.
రాఖీ
శ్రావణ పూర్ణిమ నాడు సోదరీమణులు సోదరుల ఉన్నతిని కోరుతూ సోదరులకు కట్టే ఒక రకపు దారపు పట్టీని రాఖీ అంటారు.
పరవస్తు లోకేశ్వర్
పరవస్తు లోకేశ్వర్ చరిత్ర పరిశోధకుడు. రచయిత. ఇతడు హైదరాబాద్ పాతనగరంలో 1951, జూన్ 10 వ తేదీన జన్మించాడు. ఆయన వ్రాసిన "సలాం హైద్రాబాద్"కు తెలుగు విశ్వవిద్యాలయం పురస్కారం లభించింది.
ముళ్లపూడి తిమ్మరాజు
ఉండ్రాజవరం సంస్థానం తణుకు సమీపంలోని కాల్దరి గ్రామానికి చెందిన పెద్ద "జమీందారీ కుంటుంబం" నుంచి వచ్చిన ముళ్ళపూడి తిమ్మరాజు తండ్రి, ఉండ్రాజవరం సంస్థానాధీశులు,తణుకు జమీందారులు, రైతు రాయడు "శ్రీ ముళ్ళపూడి వెంకట్రాయుడు" గారు. "ఆంధ్రభోజ శ్రీ ముళ్ళపూడి తిమ్మరాజు గారు" తణుకు పట్టణానికి చెందిన పారిశ్రామికవేత్త. సాహిత్యాభిలాషి. సాహితీ పోషకుడు.దేశసేవకుడు.విద్యాపోషకుడు.ముళ్ళపూడి తిమ్మరాజు సాహితీప్రియులు, కళాపోషకులు, జాతీయోద్యమం పట్ల అభిమానం కలిగిన ఆయన తాలూకా బోర్డు అధ్యక్షునిగా పని చేశారు. ఇతడు 1901 అక్టోబరు 10వ తేదీన ముళ్ళపూడి వేంకటరాయుడు, అక్కమాంబ దంపతులకు జన్మించాడు. మరణించిన కుమారుడి పేరిట "శ్రీ నరేంద్రసాహిత్యమండలి" మరియు "రాయల ప్రెస్" స్థాపించి ఆ సంస్థ ద్వారా ఎన్నో సాహిత్యకార్యక్రమాలను నిర్వహించాడు. ఈ సంస్థ ద్వారా పెన్మెచ్చ సత్యనారాయణరాజు గారి రాజానందము, వేదుల సత్యనారాయణశర్మ గారి బుద్ధగీత, ఆర్యచాణక్యుడు, కాకతి ప్రోలరాజు, తెన్నేటి కోదండరామయ్యగారి మాబడి, గోకులపాటి కూర్మనాథ కవి రచించిన సింహాద్రి నారసింహ శతకము, భద్రభూపాలుడి నీతిముక్తావళి, చల్లా పిచ్చయ్య వ్రాసిన ఉద్యానము ఇంకా గోస్తనీ మాహాత్మ్యము, శివయోగసారము, ముసునూరి కాపయ, సోమదేవరాజీయము మొదలైన గ్రంథాలను ప్రకటించాడు. ఇతనికి "ఆంధ్ర భోజ, సాహితీవల్లభ, కళాప్రపూర్ణ" అనే బిరుదు ఉంది.. ప్రముఖ పారిశ్రామికవేత్త ముళ్ళపూడి హరిశ్చంద్ర ప్రసాద్ ఇతని కుమారుడు. ఇరిగేషన్ అడ్వయిజరీ బోర్డు, జిల్లా ఎడ్యుకేషనల్ కౌన్సిల్, ప్రాథమిక విద్యాసంఘము మొదలైన సంస్థలెన్నింటితోనో సంబంధం కలిగి తన అధికారాన్ని, పలుకుబడిని ప్రజాక్షేమానికే వినియోగించాడు. వరుసగా తొమ్మిదేండ్లు తణుకు తాలూకా బోర్డు అధ్యక్షుడిగా ఉన్నాడు. తన స్వంత గ్రంథాలయాన్ని "కళాప్రపూర్ణ శ్రీ ముళ్ళపూడి తిమ్మరాజు స్మారక గ్రంథాలయం మరియు సాంస్కృతిక 
కేంద్రము" తాలూకా బోర్డుకు అప్పగించి గ్రంథాలయోద్యమంలో పాలుపంచుకున్నాడు.
బి.సత్యనారాయణ
బొల్లు సత్యనారాయణ తెలుగు సినిమా నిర్మాత.
ఆయన స్వస్థలం నల్గొండ జిల్లా గుర్రంపూడు మండలం లోని జువ్విగూడెం గ్రామం.
ఆయన భార్య అన్నపూర్ణమ్మ తితిదే పద్మావతి మహిళా డిగ్రీ, పీజీ కళాశాల ప్రిన్సిపాల్ గా పనిచేసి పదవీవిరమణ చేసారు. ఆయనకు కుమార్తె హరిత కుమారుడు తేజస్వి ఉన్నారు. సత్యనారాయణ సినీ ప్రస్థానం 1981లో 'ముద్దమందారం'తో ప్రారంభమైంది. ఆ సినిమాకు ప్రొడక్షన్ ఎగ్జిక్యూటివ్గా పనిచేశారు. 2002లో 'ధనలక్ష్మీ ఐ లవ్ యూ'తో నిర్మాతగా మారారు. ఆపై 'బాలీవుడ్ కాలింగ్', 'మిస్సమ్మ', 'మాయాబజార్' తీశారు. అనువాద చిత్రాలు 'అభిమన్యుడు', 'గీతాంజలి' ఆయనే నిర్మాత.
ఆయన సత్యం ఎంటర్టైన్మెంట్స్ పతాకంపై ‘బాలీవుడ్ కాలింగ్’, ‘ధనలక్ష్మి ఐ లవ్ యూ’, ‘మిస్సమ్మ’, ‘మాయాబజార్’ వంటి చిత్రాలను నిర్మించారు.ఆయన నిర్మించిన ‘మిస్సమ్మ’ (2003) చిత్రంలో భూమిక టైటిల్ రోల్ పోషించారు. నీలకంఠ దర్శకత్వం వహించిన ‘మిస్సమ్మ’ ఉత్తమ చిత్రంగా నంది అవార్డు పొందడంతో పాటు రివార్డులూ పొందింది. అలాగే ‘మాయాబజార్’ చిత్రంలో ప్రముఖ గాయకుడు ఎస్.పి. బాలసుబ్రహ్మణ్యం ప్రధాన పాత్ర పోషించారు.
ఆయన ఆగష్టు 28 2015 శనివారం మధ్యాహ్నం తిరుపతిలో కన్నుమూశారు. కొంతకాలంగా క్యాన్సర్తో బాధపడుతున్న ఆయన తిరుపతిలోని స్విమ్స్ ఆస్పత్రిలో చికిత్స పొందుతూ తుదిశ్వాస విడిచారు.
మాదల వీరభద్రరావు
మాదల వీరభద్రరావు ప్రముఖ స్వాతంత్ర్య సమరయోధుడు మరియు సీనియర్ పాత్రికేయుడు.క్రోసూరు మండలం బాలెమర్రు గ్రామంలో 19.5.1919 న రాజ్యలక్ష్మమ్మ బుచ్చిరాజు దంపతులకు జన్మించారు.13.8.2001 న మరణించారు.
దాసరి అమరేంద్ర
దాసరి అమరేంద్ర 1953, మార్చి 14 న జన్మించాడు. ఇతడి తల్లి నంబూరి పరిపూర్ణ కూడా మంచి రచయిత్రి. పశ్చిమ గోదావరి జిల్లా, లింగపాలెం మండలానికి చెందిన ధర్మాజీగూడెంలో జన్మించాడు. ఇతడి బాల్యం విద్యాభ్యాసం బంటుమిల్లి, విజయవాడ, కాకినాడలో గడచింది. ఉద్యోగరీత్యా ఘజియాబాద్, బెంగుళూరు, పూణేలలో నివసించాడు.
సామవేదం రామమూర్తి శర్మ
సామవేదం రామమూర్తిశర్మ సంస్కృత పండితుడు.
బ్రహ్మశ్రీ సామవేదం రామమూర్తి శర్మ గారు శ్రీకాకుళం జిల్లా కవిటి అగ్రహారంలో అప్పలనృసింహాచార్యులు, సత్యవతి దంపతులకు 1931 ఆగస్టు 25 న జన్మించారు. తన ఐదేళ్ళ వయస్సులో సంస్కృతంలో పంచకావ్యాలని తన తల్లిదండ్రులవద్ద నేర్చుకున్నారు.ఆయన బరంపురం నందలి రమాధీర సంస్కృత కళాశాలలో గురుకులపద్ధతిలో ముడెగుర్తి వి.ఎస్.ఎన్.శాస్త్రి వద్ద విద్యాభ్యాసం చేసారు. ఆయన భాషాప్రవీణ, సాహిత్యాచార్య, పురాణశాస్త్రి అర్హతలను సాధించారు. ఆంధ్ర సంస్కృత ఉపాధ్యాయులుగా పనిచేసి 1989లో పదవీవిరమణ చేసారు. వీరు చైతన్య ఆంధ్ర సాహితీ సంస్కృతి సమితిని స్థాపించి ఎన్నో సాహితీ సాంస్కృతిక, సేవా కార్యక్రమాలు నిర్వహించారు. చైతన్య సంస్కృత పాఠశాల స్థాపించి ఎందరికో సంస్కృత బోధన గావించి, విద్యాదానం చేశారు. దాదాపు అర్ధ శతాబ్ది కాలం పురాణ ప్రవచనములు చేసిన పండిత ప్రకాండులు వీరు. కవిగా ప్రబంధ కర్తగా బహు ప్రసిద్ధి వహించారు. ధవళేశ్వర స్తోత్ర సుధ, శ్రీదేవి లీలాసుధ, ద్వాదశ జ్యోతిర్లింగ చరిత్ర, ధృవోపాఖ్యానము, కామేశ్వర స్తోత్రసుధ, శ్రీగణేశాభ్యుదయం, శ్రీమదభీష్టద రామాయణము జగన్నాథ స్తోత్రసుధ, వేంకటేశ్వర నక్షకోమాల, భగవన్నుతి దండకమాల, నేనెవడు?, శ్రీసుబ్రహ్మణ్య సీసపద్య శతకము, నిరాలంబోపనిషత్,సుబ్రహ్మణ్య 'సకార ' సహస్రం, వంటి గ్రంథాలను రచించారు.
ఈ మహనీయుని పాండిత్య కవిత్వాలు సుబ్రహ్మణ్యాంకితాలై వారి యోగసాధనకు రూపాలై ఉన్నాయి. అరుదైన పురాణాంశాలను శోధించి వాటిని పరతత్త్వంతో సమన్వయించడం వారి సరణి. స్కందోపాసకులైన వీరు నిష్కపట భక్తితో కూడిన జ్ఞాని. వీరి రచనలు ఆర్షతేజోవిరాజితాలు. సాధారణంగా హరికథల్లో వాడే "తొహరా" అనే రగడ వంటి దేశీయ వృత్తాలతో బ్రహ్మవైవర్త పురాణాంతర్గత బ్రహ్మఖండ ప్రకృతి ఖండాలను రచించారు. "దేవీభాగవతం" అనే ఒక అరుదైన ప్రాచీన గ్రంథాన్ని (సాధారణంగా లభిస్తున్నదేవీభాగవతానికి విభిన్నమైన) అదే వృత్తంతో "దేవీలీలాసుధ" పేరుతో రచించారు. ఇవి బృహత్ గ్రంథాలు. థర్మ వేదాంతశాస్త్ర చర్చ చేసిన గ్రంథాలు నేనెవడను?", "తత్త్వదర్శిని కామేశ్వర స్తోత్ర సుధ, నిరాలంబోపనిషత్ ప్రశ్నోత్తర గర్భితంగా రచించిన సుబ్రహ్మణ్యసీస పద్య శతకం, ధవళేశ్వర స్తుతి, జగన్నాథ నక్షత్రమాల వంటి గ్రంథాలు ఆర్ష విజ్ఞానాన్ని ఛందోబద్ధంగా అందించిన రచనలు. ఋషిధర్మ సముపాసనతోనే ప్రతిక్షణం ఒక జ్ఞాన దీప్తిగా వెలిగిన వారి భావన నుండి వెలువడిన మరొక పద్యగద్యాత్మిక కావ్యం శ్రీమదభీష్టద రామాయణము" వాల్మీకి, అధ్యాత్మ రామాయణాలనే కాకుండా బహుపురాణాల, మంత్రశాస్త్రాల సమన్వితంగా సంపూర్ల రామాయణాన్ని రచించారు. వీరి ప్రతి రచనా తన అభీష్టదైవమైన కుమారస్వామి వచరణాలకు అర్పించుకున్నారు. జీవితంలో ఆటుపోట్ల ఎన్ని ఎదురైనా తన ప్రతిభావ్యత్పత్తులకు తగిన రాణింపరాకున్నా అధ్యాత్మ విద్యా సంస్కారంతో హిమశైల సమాన ధీరగుణంతో నిలచిన పరిపూర్ఖులు వీరు. ఆబాల్యం వీరి వైఖరిని గమనించడమే సాధనగా విరిసిన ఆధ్యాత్మిక తేజో విలాసమే "ఆర్షధర్మోపన్యాసకేసరి".
ఆయనకు ఫిబ్రవరి 10,2008 న విశాఖపట్నం లో స్వర్ణకంకణం యిచ్చి సత్కరించారు.
సామవేదం నరసింహాచార్యులు(తండ్రి), సత్యవతి (తల్లి) దంపతులకు ఇద్దరు కుమారులు,ఇద్దరు కుమార్తెలు. వారిలో రెండవ కుమారుడు సామవేదం రామమూర్తిశర్మ. రామమూర్తిశర్మ మూడవ కుమారుడు "సామవేదం సత్యనరసింహశర్మ". మరొక కుమారుడు సామవేదం షణ్ముఖశర్మ ఆయన ప్రముఖ ఆధ్యాత్మిక వేత్త, కవి, సినీ గేయ రచయిత, ఋషిపీఠం అనే పత్రికకు సంపాదకుడు.
వాడ్రేవు చినవీరభద్రుడు
వాడ్రేవు చినవీరభద్రుడు ప్రముఖ రచయిత.
పుట్టచెరువుపాలెం
"పుట్టచెరువుపాలెం" ప్రకాశం జిల్లా చీమకుర్తి మండలానికి చెందిన గ్రామము.
ప్రభుత్వ పాఠశాల.
[1] ఈనాడు ప్రకాశం; 2015, ఆగస్టు-30; 11వపేజీ.
వై2కె సమస్య
తెలుగువాళ్లు 1990 దశకంలో తంబ తంబలుగా అమెరికా వెళ్లడానికీ ఇండియాలో ఇన్‌ఫోసిస్, విప్రో, సత్యం వంటి కంపెనీలు అంతర్జాతీయ వ్యాపార రంగంలో కాలు నిలదొక్కుకుని లేవడానికి ఈ “వై2కె” సమస్య ప్రత్యక్షంగాను, పరోక్షంగాను ఎంతో దోహదం చేసింది. కనుక “వై2కె” సమశ్య కాదు; దేవుడు భారతీయులకి ఇచ్చిన ఒక వరం.
ఈ సమస్య ఏమిటో అర్థం చేసుకోవడం చాల తేలిక. మనందరికీ తేదీ రాసేటప్పుడు ఒక అలవాటు ఉంది. ఉదాహరణకి 17-1-38 అని ఇండియాలోను 1/17/38 అని అమెరికాలోనూ రాసినప్పుడు దాని అర్థం 1938 జనవరి 17 అని. బద్ధకించో, సోమరితనం వల్లో, కలంలో సిరా అయిపోతుందనే లోభత్వం వల్లో, కాగితం మీద చోటు సరిపోకో – సవా లక్ష కారణాలు ఉండొచ్చు – మనం 1938 అని రాయడానికి బదులు 38 అని రాసి ఊరుకుంటాం. రాసే వాళ్లు మానవులు, చదివి అర్థం చేసుకునే వాళ్లు మానవులు అయినంతసేపు ఈ అలవాటు వల్ల ఏ చిక్కులూ రావు; మన మెదడు పరిస్థితులని సందర్భోచితంగా అర్థం చేసుకోగలదు.
కంప్యూటర్లు వచ్చిన కొత్త రోజులలో క్రమణికలు (programs) రాయవలసి వచ్చినప్పుడు ఈ అలవాటు వల్ల కొంతవరకు, మరెన్నో కారణాంతరాల వల్ల కొంతవరకు, తారీఖు రాయడానికి 17-1-38 వంటి పద్ధతే వాడేవారు; అంటే సంవత్సరాన్ని సూచించడానికి 1938 అని నాలుగు దశాంశ అంకెలు రాయడానికి బదులు 38 అని రెండే అంకెలు వేసి ఊరుకునేవారు. ఈ అలవాటు ఇంతలా నాటుకి పోడానికి బలవంతమైన కారణాలు ఉన్నాయి:ఉదాహరణకి ఈ రోజు ఒక వ్యక్తి వయస్సు ఎంతో కంప్యూటర్‌ని అడిగేమనుకుందాం. వయస్సు లెక్క కట్టడానికి ఈ నాటి తేదీ నుండి పుట్టిన తేదీని తీసివెయ్యాలి. ఈ నాటి తేదీ, పుట్టిన రోజు ఒకే శతాబ్దంలో ఉంటే ఈ తీసివేత అతి సామాన్యంగా జరిగిపోతుంది; ఏ పేచీ ఉండదు. కాని పుట్టిన తేదీ ఒక శతాబ్దం లోను, నేటి తేదీ మరొక శతాబ్దం లోను పడ్డప్పుడు చిక్కులు వస్తాయి. ఉదాహరణకి ఈ నాటి తేదీ 17-1-2015 అనుకుందాం. ఇందులోంచి ఇందాకటి పుట్టిన రోజు, అనగా 17-1-1938, తీసెస్తే వయస్సు 77 వస్తుంది. కాని కంప్యూటర్‌లో పుట్టిన తేదీ 17-1-38 అనిన్నీ, ఈ నాటి తేదీ 17-1-15 అనిన్నీ వేసి ఉంటే వయస్సు -23 (రుణ సంఖ్య) సంవత్సరాలు వస్తుంది. వయస్సు రుణ సంఖ్య ఉండదు కనుక కంప్యూటర్ కంగారు పడుతుంది, కలనం స్తంభించిపోతుంది. ఇలాంటి అవకతవక పరిస్థితులు ఇంకా రకరకాలు రావడానికి సావకాశం ఉందని పాఠకులే పరిశోధన చేసి తెలుసుకోగలరు. ఇదీ “వై2కె సమస్య.”
సమస్య అర్థం అయితే పరిష్కారానికి పెక్కు మార్గాలు దొరుకుతాయి.ఒక తప్పుని పట్టి, దానిని సరిదిద్ది, అంతా సవ్యంగా ఉందో లేదో పరీక్ష చెయ్యడానికి ఒక మనిషికి ఒక రోజు (8 గంటలు) పడుతుందని అనుకుందాం. ఒక క్రమణికలో 100,000 మంది పేర్లు, పుట్టిన తేదీలు ఉన్నాయనుకుందాం. వీరందరి పుట్టిన రోజులు మార్చడానికి 100,000 రోజులు (లేదా 800,000 గంటలు) పడుతుంది. వెయ్యి మంది ప్రోగ్రామర్లు పని చేస్తే ఈ పని 800 గంటలలో తెముల్తుంది. ఇంతమంది మనుష్యులకి పెద్ద పెద్ద జీతాలిచ్చి పని చేయించడం అంటే తడిపి మోపెడు ఖర్చు అవుతుంది.
ఈ సమస్యని పరిష్కరించడానికి పైన చెప్పినది ఒక పద్ధతి. ఇలాంటి పద్ధతులు, చిటకాలు చాల ఉన్నాయి. సందర్భోచితంగా వీటిని వాడి ఈ సమశ్య వల్ల పెద్ద తలనొప్పులు రాకుండా జాగ్రత్త పడ్డారు. ఏ పరిష్కార మార్గం వాడినా ఆ రోజుల్లో కంపెనీలకి ప్రోగ్రాములు రాయడంలో కాని, రాసిన ప్రోగ్రాములు చదివి అర్థం చేసుకోగలగడం కాని వచ్చి, కొద్దో గొప్పో ఇంగ్లీషు మాట్లాడడం వస్తే ఉద్యోగాలు దొరికేవి. అందువల్ల భారతదేశం పాలిటి ఈ సమశ్య ఒక వరమే అయింది.
సుద్దపల్లి (పెగడపల్లి)
సుద్దపల్లి (పెగడపల్లి) కరీంనగర్ జిల్లా పెగడపల్లి మండలానికి చెందిన గ్రామం.1)శ్రీ ఆంజనేయ దేవాలయం ( బస్టాడ్ పక్కన)
2) పోచమ్మ దేవాలయం ( జంబి గద్దె దగ్గర)
3) ఎల్లమ్మ దేవాలయం ( ఆరవెల్లి రోడ్)
5) ఆంజనేయ స్వామి ఆలయం ( అయ్యవారి పల్లె)
6) పొచమ్మ ఆలయం ( కట్టకిందిపల్లె) 
7) వేణు గోపాల, వెంకటేశ్వర్లు ఆలయం ( ఆరవెల్లి రోడు)
1) Dr. రమేష్ 2) Dr. రాము 3) Dr. కుమార్ 4) Dr. రాజిరెడ్డి 1) గుర్రం తిరుపతి.
1)నిమ్మ రాజు1) బింగి రాజు
2) కోటగిరి వెంకన్న
1) చెన్నగ్గి చెరువు
2) సుద్దపల్లి చెరువు
3) అయ్యేరు కుంట1) గోల్లపల్లి ( ఉత్తరం) 
2) రామడుగు ( దక్షిణం)
3) మల్యాల ( పడమర)
4) దర్మపురి ( తూర్పు)1) మ్యాడం పల్లి
2) బతికెపల్లి
3) ఆరవెల్లి
4) తక్కళ్ల పల్లి 
5) లింగాపూర్.జగిత్యాల పట్టణం 18 కిమీ దూరం గంటకు ఓ బస్సు సౌకర్యం ఉంది.
విశాలమైన గ్రామం సుద్దపల్లి, మండలంలోనే నాలుగవ అతి పెద్ద గ్రామం, పచ్చని పోలాలతో, పాడి ఆవులతో,చల్లని పారె వాగులు సెలయేళ్లతో కళకళాడుతుఉంటుంది. ఇక్కడ ప్రదానంగా వరి, మొక్క జోన్న ఎక్కువ పండిస్తారు.ఊరికి ప్రదానమైనవి బోమ్మలు,వాటిపక్కనే ఉన్న ఆంజనేయ స్వామి ఆలయం ఎంతగానో ఆకర్శిస్తాయి. ఆ బోమ్మలను 1985 లో గొపన్న స్మారకర్దంగా రాచకొండ బాపు రెడ్డి కట్టించారు అని ప్రసిద్ధి,అతని పరిపాలలోనే ఊరిలో రోడ్లు, గ్రామ పంచాయితి నిర్మామణం జరిగిందని చెప్పుతారు. అదే విదంగా తరువాత వచ్చిన సర్పంచ్లు అందరు కూడా తమ విది విధానాలను చక్కగ అనుకరించారని ప్రసిద్ధి. 
ఇంకో విషయం సంఘసంస్కరణలకు సమాజ శ్రేయస్సుకు నిరంతరం శ్రమించిన రాచకొండ గోపన్నకు జన్మనించిన బంగారు నేల మా ఊరు.
భాస్కర – I ఉపగ్రహం
భాస్కర-1 ఉపగ్రహం భారతదేశం నిర్మించిన మొదటి ప్రయోగాత్మక రిమోట్ సెన్సింగ్ ఉపగ్రహం.ఈ ఉపగ్రహానికి భాస్కర అనేపేరు భారతీయ గణితశాస్త్రవేత్త గుర్తింపుగా పెట్టారు.
మొదటి భాస్కరుడు క్రీ.శ 7వ శతాబ్దికి చెందిన భారతీయ గణితవేత్త.శూన్య విలువని సూచించడానికి "0"అనే గుర్తుని మొట్టమొదటగా వాడినవాడు,మొదటి భాస్కరుడు.ఆర్యభటీయంపైన రాసిన భాష్యంలో, సైన్ సంబంధానికి చేసిన ఉజ్జాయింపులు అద్వితీయమైనవి.ఈ ఆర్యభటీయభాష్యం క్రీ.శ 629లో సంకలితమైంది.ఇది సంస్కృతభాషలోని గణిత, ఖగోళ, జ్యోతిషాలకి సంబంధించి,అత్యంత ప్రాచీనమైన వచనగ్రంథం.ఇతను మహాభాస్కరీయం, లఘుభాస్కరీయం అనే రెండు ఇతర గ్రంథాలను కూడా రాసాడు.భిన్నాల మీద అధ్యయనంలో గణనీయమైన పాత్ర పోషించిన భారతీయ గణితవేత్తలు, భాస్కరుడు మరియు బ్రహ్మగుప్తులు.
భాస్కర -1 ఉపగ్రహం బరువు 444 కిలోలు.ఈ ఉపగ్రహన్నిఅంతరిక్షములో 394 కిలోమీటర్ల పెరిజీ,399 కిలోమీటర్ల అపోజి ఎత్తులో,50.7 °. డిగ్రీల ఏటవాలు తలంతో ప్రవేశపెట్టారు .ఈ ఉపగ్రహాన్ని 1979 వ సంవత్సరం, జూన్ నెల 7వ తారిఖున రష్యాలోని దేశంలోని కాపుస్ యార్‌లోని వోల్గోగ్రాడ్ ప్రయోగవేదిక(Volgograd Launch Station) నుండి C-1 ఇంటర్‌కాస్మోస్ అను ఉపగ్రహ వాహక నౌక ద్వారాఅంతరిక్ష ములో ప్రవేశపెట్టారు. భాస్కర-Iమరియు భాస్కర-II రెండు కూడా భారతదేశపు ఇండియన్ స్పేస్ రిసెర్చిఅర్గనైజేసన్(ISRO)తయారు చేసిన ఉపగ్రహాలు.ఈ ఉపగ్రహం యొక్క పనిచేయ్యు కాలం ఒక సంవత్సరం కాగా,
ఇది పది సంవత్సరాలు కక్ష్యలో తిరిగింది.1989 లో తిరిగి భూకేంద్రంతో సపర్కంలోకి వచ్చినది. భాస్కర-Iమరియు భాస్కర-II రెండు ఉపగ్రహాలు కూడా లోఎర్తు ఆర్బిట్ (LEO)ఉపగ్రహాలు.ఈ ఉపగ్రహామలో రెండు టెలివిజన్ కెమారాలు ఉండగా, ఒకటి విసిబుల్ రకం(600 నానో మీటర్లు)మరియు రెండవది నియర్ ఇఫ్రారేడ్(800 నానో మీటర్లు)రకం.ఈఈ ఉపగ్రహం జలవాతావరణం సంబంధించిన సాంకేత విజ్ఞానసమాచారం, అటవీశాస్త్రవిజ్ఞానసమాచారాన్ని,భూవిజ్ఞానంకు సంబంధించిన సమాచారాన్ని అందించినది.
ఉపగ్రహానికి సంబంధిన సాంకేతిక వివరాలపట్టిక
భాస్కర –II ఉపగ్రహం
1979 లో ప్రయోగించిన భాస్కర-I ఉపగ్రహం తరువాత భారతీయ అంతరిక్ష పరిషోధన సంస్థ ఇస్రో (ISRO) వారు ప్రయోగించిన మరో ఉపగ్రహం పేరుభాస్కర –II.భాస్కర-I ఉపగ్రహంకన్న ఈఉపగ్రహం యొక్క పేలోడ్ పెంచబడింది.
ఈ ఉపగ్రహానికి భాస్కర అనేపేరు భారతీయ గణితశాస్త్రవేత్త గుర్తింపుగా పెట్టారు.
మొదటి భాస్కరుడు క్రీ.శ 7వ శతాబ్దికి చెందిన భారతీయ గణితవేత్త.శూన్య విలువని సూచించడానికి "0"అనే గుర్తుని మొట్టమొదటగా వాడినవాడు,మొదటి భాస్కరుడు.ఆర్యభటీయంపైన రాసిన భాష్యంలో, సైన్ సంబంధానికి చేసిన ఉజ్జాయింపులు అద్వితీయమైనవి.ఈ ఆర్యభటీయభాష్యం క్రీ.శ 629లో సంకలితమైంది.ఇది సంస్కృతభాషలోని గణిత, ఖగోళ, జ్యోతిషాలకి సంబంధించి,అత్యంత ప్రాచీనమైన వచనగ్రంథం.ఇతను మహాభాస్కరీయం, లఘుభాస్కరీయం అనే రెండు ఇతర గ్రంథాలను కూడా రాసాడు.భిన్నాల మీద అధ్యయనంలో గణనీయమైన పాత్ర పోషించిన భారతీయ గణితవేత్తలు, భాస్కరుడు మరియు బ్రహ్మగుప్తులు.
1979 లో ప్రయోగించిన భాస్కర-I ఉపగ్రహంకన్న ఈ ఉపగ్రహం యొక్క పేలోడ్ పెంచబడినది.భాస్కర -II ఉపగ్రహం బరువు 444 కిలోలు.ఈ ఉపగ్రహన్నిఅంతరిక్షములో 54 1కిలోమీటర్ల పెరిజీ,557 కిలోమీటర్ల అపోజి ఎత్తులో, 50.7°డిగ్రీల ఏటవాలుతలంతో ప్రవేశపెట్టారు. ఈ ఉపగ్రహాన్ని 1981 వ సంవత్సరం, నవంబరు నెల,శుక్రవారం,20 తారిఖున రష్యాలోని దేశంలోని కాపుస్ యార్‌లోని వోల్గోగ్రాడ్ ప్రయోగ వేదిక (Volgograd Launch Station)నుండి C-1 ఇంటర్‌కాస్మోస్ అను ఉపగ్రహ వాహకనౌక ద్వారా అంతరిక్షములో ప్రవేశపెట్టారు. భాస్కర-Iమరియు భాస్కర-II రెండు కూడా భారత దేశపు ఇండియన్ స్పేస్ రిసెర్చిఅర్గనైజేసన్ (ISRO) తయారు చేసిన రెండు ఉపగ్రహాలు. ఈ ఉపగ్రహం యొక్క పని చెయ్యుకాలం ఒకసంవత్సరం కాగా,ఇది పది సంవత్సరాలు కక్ష్యలో తిరిగింది. 1991లో తిరిగి సపర్కంలోకి వచ్చినది.భాస్కర-I మరియు భాస్కర-II రెండు ఉపగ్రహాలు కూడా లోఎర్తు ఆర్బిట్(LEO)ఉపగ్రహాలు.ఈ ఉపగ్రహామలో రెండు టెలివిజన్ కెమరాలు ఉండగా,ఒకటి విసిబుల్ రకం(600 నానో మీటర్లు)మరియు రెండవది నియర్ ఇఫ్రారేడ్(800 నానో మీటర్లు),ఈ ఉపగ్రహం జలవాతావరణం సంబంధించిన సాంకేత విజ్ఞానసమాచారం, అటవీ శాస్త్రవిజ్ఞాన సమాచారాన్ని, భూవిజ్ఞానంకు సంబంధించిన సమాచారాన్ని అందించినది.
తురకపాలెం (కొల్లూరు)
"తురకపాలెం" గుంటూరు జిల్లా కొల్లూరు (గుంటూరు జిల్లా) మండలానికి చెందిన గ్రామం.
ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ (సీఆర్‌డీఏ) పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ఉత్తర్వులు జారీ చేశారు. 
తాడేపల్లి, మంగళగిరి, తుళ్లూరు, దుగ్గిరాల, తెనాలి, తాడికొండ, గుంటూరు మండలం, చేబ్రోలు, మేడికొండూరు, పెదకాకాని, వట్టిచెరుకూరు, అమరావతి, కొల్లిపర, వేమూరు, కొల్లూరు, అమృతలూరు, చుండూరు మండలాలతో పాటు ఆయా మండలాల పట్టణ ప్రాంతం కూడా సీఆర్‌డీఏ పరిధిలోకి వస్తుంది.
కోళ్ళపాలెం
"కోళ్ళపాలెం" గుంటూరు జిల్లా భట్టిప్రోలు మండలానికి చెందిన గ్రామం.
ఇచ్ఛాపురపు రామచంద్రం
ఇచ్ఛాపురపు రామచంద్రం ప్రముఖ కథారచయిత. బాలసాహిత్యరచయిత. ఆయన సావిత్రి బాయిపూలే ట్రస్ట్‌ సలహాదారు, ఆంధ్రప్రదేశ్‌ అవయవ దాతల సంఘం ముఖ్య కార్యకర్త.
ఈయన విశాఖపట్టణం జిల్లా నర్సీపట్నంలో సత్యవతి, వైద్యనాథం దంపతులకు 1940, జూన్ 16న జన్మించాడు. బి.ఎ. (ఎకనామిక్స్‌) చదివాడు. వృత్తిరీత్యా 1968 నుండి జీవితభీమా సంస్థలో పనిచేసి 2000 సంవత్సరంలో అనకాపల్లి బ్రాంచి ఆఫీసులో పదవీవిరమణ చేశాడు. తరువాత విశాఖపట్నంలో స్థిరపడ్డాడు. ఈయనకు ఒక కుమార్తె, ఒక కుమారుడు ఉన్నారు.
ఇచ్ఛాపురపు రామచంద్రం 500లకు పైగా కథలు, కథానికలు, రేడియో నాటికలు రాసి ప్రజాదరణ పొందాడు. కాశీమజిలీ కథలను అనువాదం చేశాడు. బాలసాహిత్యంలో 40నుంచి 50 వరకూ పుస్తకాలు రాసిన ఆయన ఆంధ్రజ్యోతి, ఆంధ్రప్రభ, ఆంధ్రభూమి, ఆంధ్రపత్రిక పత్రికల్లో ఆయన కథలు వందకుపైగా ప్రచురితమయ్యాయి.
ఈయన సావిత్రి బాయిపూలే ట్రస్ట్‌ సలహాదారు గాను, ఆంధ్రప్రదేశ్‌ అవయవ దాతల సంఘం ముఖ్య కార్యకర్తగాను పనిచేశాడు. అవయవ దాన ఆవశ్యకతపై సాగిస్తున్న ఉద్యమాన్ని వెన్నుదన్నుగా నిలిచాడు. ఇతడి మరణానంతరం తన కళ్లను మోహిసిన్‌ ఐ బ్యాంకుకు, పార్ధివదేహాన్ని ఆంధ్ర మెడికల్‌ కళాశాలకు అందజేశాడు.
ఈయనకు కుమార్తె కవిత, కుమారుడు రాజేంద్ర ఉన్నారు.
ఈయన గుండె సంబంధిత ఇబ్బందితో 2016 ఆగస్టు 05న విశాఖపట్నం లోని ఒక ప్రైవేటు ఆస్పత్రిలో చేరడంతో అక్కడ ఈయనకు బైపాస్‌ సర్జరీ చేశారు. కానీ పరిస్థితి విషమించడంతో 2016, ఆగష్టు 11వ తేదీ గురువారం ఉదయం 11 గంటలకు మరణించాడు.
కాళిదాసు పురుషోత్తం
కాళిదాసు పురుషోత్తం నెల్లూరులో నివసిస్తున్నాడు. నెల్లూరు వి. ఆర్. కళాశాలలో బి.ఎ చదివాడు. ఉస్మానియా విశ్వవిద్యాలయంలో తెలుగు ఎం.ఏ లో క్లాసు ఫస్ట్డు గా మార్కులు సంపాదించుకొని, గురజాడ అప్పారావు స్వర్ణపతక పురస్కారం పొందాడు. జాతీయ స్కాలర్షిప్ తో ఉస్మానియాలో ప్రొఫెసర్ బిరుదురాజు రామరాజు గారి పర్యవేక్షణలో వేంకటగిరి సంస్థానం(నెల్లూరు జిల్లా) చరిత్ర, సాహిత్యం మీద పరిశోధించి డాక్టరేట్ పట్టా పొందాడు.నెల్లూరు శ్రీ సర్వోదయ డిగ్రీ కళాశాలలో తెలుగు డిపార్ట్మెంట్ అధిపతిగా, ఆ కళాశాల ప్రిన్సిపాల్ గా పనిచేసి 2000లో పదవీవిరమణ చేసాడు. నెల్లూరు సాంస్కృతిక జీవితంలో ముప్ఫయి సంవత్సరాలు క్రియాశీలంగా పనిచేసాడు. నెల్లూరు కెమెరా క్లబ్, కార్యదర్శిగా, ది ప్రోగ్రేసివ్ ఫిల్మ్ అసొసియేషన్ (ప్రో ఫిల్మ్)పేరుతొ మిత్రులతో కలసి పదేళ్ళు సినిమా సొసైటీ నిర్వహించాడు. దీన్ని ఫెడరేషన్ అఫ్ ఫిలిం అసోసియేషన్, నేషనల్ ఫిల్మ్ Archive, పూనేకి అనుబంధించి అపూర్వ మయిన చిత్రాలను నెల్లూరు కలాభిమానులకు ప్రదర్శించదమేకాక, ఈ సంస్థల సహకారంతో 10. రోజుల పాటు ఫిల్మ్అప్రీసియేషన్ నెల్లూరులో నిర్వహించాడు.ఈ కృషిలో సింగరాజు రాజేంద్రప్రసాద్, కే.పెంచలయ్య, ఎం.టి. శేఖర్ రెడ్డి , డాక్టర్ ఎం. శివరామప్రసాద్, డాక్టర్ పి.మధుసుదశాస్త్రి, డాక్టర్ సి.ఫై. శాస్త్రి, సి. సంజీవరావు, బాబు వంటి సహృదయులు ఎందరో సహకరించారు.
నెల్లురు వర్ధమాన సమాజ కార్యవర్గ సభ్యులు గా కవిత్రయ కవితా వైజయంతి, ఫిడేలు రాగాల డజన్, కయిత నా దయిత పుస్తకాల ప్రచురణలో సహకరించాడు. భారతి, ఉదయం, వార్త, ఆంధ్రజ్యోతి, జమీన్ రయితు, యూత్ కాంగ్రెస్, తదితర పత్రికల్లో సాహిత్యం, సినిమా, travelogues రాసాడు. పూనే ఫిల్మ్ & టి.వి. ఇన్స్టిట్యూట్ లో 5వారాలు ఫిల్మ్ appreciation కోర్సు చేసాడు.(1976)కావలి జవహర్ భారతి కళాశాల ప్రిన్సిపాల్ డాక్టర్ ఎం. పట్టాభిరామిరెడ్డి గారికి సహకరించి, ఆంధ్రప్రదేశ్ చరిత్ర సభలు(A.P.History Congress) స్తాపించడంలో సహకారం అందించాడు. ఈ సంస్థ స్థాపక సభ్యుదు కూడా. 1986 నుండి Indian History Congress సభలకు హాజరువుతూ, పరిశోధన పత్రాలు సమర్పించాడు. ఫోటోగ్రఫీ, చరిత్ర, సినిమా, పర్యటన, గుఅజాడ అప్పారావు గారి రాత ప్రతులు (manuscripts) పరిశోధించడం తన హాబిఇలు. కందుకూరు వీరేషలింగం పంతులు సమకాలికులు, పీపుల్స్ ఫ్రండ్ ఆంగ్ల వారపత్రికా సంపాదకులు దంపురు నరసయ్య గారి జీవితం, క్రుషి మీద పరిశోధించి "ఇంగ్లిష్ జర్నలిజంలొ తొలి తెలుగువెలుగు దంపురు నరసయ్య" పుస్తం రచించాడు.
పెన్నేపల్లి గొపాలక్రిష్ణతో కలిసి గురజాడ ప్పారావు పంతులు పత్రాలు పరిశీలించి, గురజాడ సమగ్రరచనల సంకలనం వెలువరించాడు. 4. కవిత్రయ కవితా వైజయంతి, నెల్లూరు వర్ధమాన సమాజం ప్రచురణ.1974.
5శివారెడ్డి పద్యాలు, శివారెడ్డి సొంత ప్రచురణ.1980.
నూతలపాటి పేరరాజు
నూతలపాటి పేరరాజు ప్రఖ్యాత రచయిత. సాహిత్యసరస్వతి, విద్యార్ణవ మొదలైన బిరుదులు ఇతనికి ఉన్నాయి. ప్రకాశం జిల్లా (అప్పటి గుంటూరు జిల్లా), నూతలపాడు గ్రామంలో 1896లో సీతమ్మ, ఆదిరాజు దంపతులకు జన్మించాడు. ఇతడి విద్యాభ్యాసం నూతలపాడులో నడిచింది. ఇతడు పెక్కు సంవత్సరాలు ఆంధ్రభాషోపాధ్యాయుడిగా అనంతపురం జిల్లా ఉరవకొండలో పనిచేసి అక్కడే స్థిరపడిపోయాడు. నాలుగున్నర దశాబ్దాలకు పైగా రాయలసీమ ప్రాంతంలో జీవించడం వల్ల ఇతడు రాయలసీమ కవిగా వాసికెక్కాడు. ఇతడు అనేక గ్రంథాలు రచించాడు. ఆనాటి స్కూల్ ఫైనల్ విద్యార్థులకు తెలుగు పాఠ్యపుస్తకాలను అరటిపండు వొలిచి చేతికిచ్చినట్లుగా సులభ పద్ధతిలో నోట్సులు తయారుచేసి ముద్రించాడు. ఇతడు శ్రీశైలప్రభ, శిశువిద్య, ఆరాధన పత్రికలకు సంపాదకుడిగా ఉన్నాడు. ఇతడు 1968, నవంబర్ 15న తనువు చాలించాడు.
వేలూరి సత్యనారాయణ
వేలూరి సత్యనారాయణ (1898-1943) 
వేలూరి సత్యనారాయణ గారు పశ్చిమగోదావరి జిల్లా భీమవరం కాపురస్తులు. స్వతంత్ర సమరయోధులుగాను, రచయితగాను వారు ప్రముఖులు. వారిని గురించి 1943 లో ఆంధ్రపత్రిక మే నెల 21 వ తారీఖునాడు శ్రీ దిగవల్లి వేంకట శివరావు గారు వ్రాసి యున్నారు. వీరి జనన వృత్తాంతము తెలియదు, ఇంటిపేరు వేలూరి అయినందున వేలూరి శివరామ శాస్త్రి గారికి బంధుత్వముయుండవచ్చు కానీ అట్టి సూచనలు వారి సమకాలీకులైన వారి మిత్రులు అభిలాషులు ఎవ్వరూ చేసియుండలేదు. 1943 లో వారి 45 వ ఏట విజయవాడ లోని పటమటలంక లోని ఆరోగ్యాశ్రమంలో పరమదించారు. 1925 లో వీరు రచించిన ప్రముఖమైన "బౌధ్ధ మహా యుగము" అను పుస్తకము విజ్ఞాన చంద్రికామండలి వారు ప్రచురించారు.
వీరు విజయనగరం మహారాజా కాలేజీలో బి.ఎ (చరిత్ర) లో పట్టభద్రులైలో ఎం.ఎ చదువుతుండగా గాంధీ మహాత్ముని పిలుపుపై విద్యాభ్యాసము విడిచి స్వతంత్రసమరయోధనలో ప్రవేశించారు
1922 లో సహాయనిరాకరణోద్యమములో వీరు డాక్టరు బ్రహ్మజోస్యుల సుబ్రహ్మణ్యం గారు, శ్రీ ముష్టి లక్ష్మీనారాయణ గారు, వారి తమ్మలు ముష్టి సుబ్రహ్మణ్యం గా, శ్రీ అడవి బాపిరాజు గార్లతో కలసి కాంగ్రెస్సు ప్రచారణ చేసి 1 సంవత్సరం జైలు శిక్ష అనుభవించారు. వేలూరి సత్యనారాయణ గారికి ఖారాగార వాసంలో అతి భారమైన, ఖటినమైన విధులు ఇవ్వబడినవి అందులో నూనెగానుగ త్రిప్పుటవకటి. ఆప్పటిలో స్వతంత్రయోధులను ఎ అని బి అని వర్గీకరణలు చేయటం మొదలవ లేదు. తరువాతి కాలంలో అట్లా వర్గీకరించి ఎ క్లాసు ఖైదీలకు తేలిక పాటి విధులను విధించేవారు. ఆనాటి చెరసాల అనుభావలను సత్యనారాయణగారు వారి మిత్రులకు చేప్పేవారు. 1923 మొదలూ కొంతకాలం బెజవాడలో ఆంధ్రరాష్ట్ర కాంగ్రెస్సు కార్యదర్శిగా నున్నారు
సత్యనారాయణగారు కాలినడకన దేశయాత్ర చేసి ఒక గొప్ప చరిత్ర సృష్టించారు. ఉత్తరహిందూస్తానములో కాలినడకన ఆరావళీ కొండలు, అజంతా ఎల్లోరా మొదలగు ప్రాంతములకు వారి మిత్రులతో కాలినడకన ప్రకృతినైపుణ్యమును దర్శించి పర్యటన చేసి వచ్చారు.
1925 లో సత్యనారాయణ గారు బి.ఎల్ పరీక్షపట్టభద్రులై కొన్నిరోజులు బెజవాడలోను ఆ తదుపరి భీమవరంలోన్యాయవాదిగా ప్రవేశించినా దేశ సేవ, భాషాసేవ మానలేదు.
1923 లో ఆంధ్రరాష్ట్ర కార్యద్శగా నున్నప్పుడు కృష్ణా పత్రికలో కొన్ని వ్యాసాలు రచించి ప్రపంచములోని వివిధదేశములలో జరిగిన స్వాతంత్ర్యోద్యమముల చరిత్ర గురించి వ్రాశారు.ఫ్రెంచివిప్లవ చరిత్రను గురించి వ్రాశారు కానీ అయ్యదేవర కాళేశ్వరరావు గారు రచించిన ఫ్రెంచివిప్లవం ముందుగా ప్రచురితమైనందువల్ల సత్యనారాయణగారు రచించిన ఫ్రెంచి విప్లనమను పుస్తకమును అచ్చు వేయలేదు. సత్యనారాయణ గారి రచనలు విశేషమైనవి కొన్ని బెజవాడలోని విజ్ఞాన చంద్రికామండలి వారు ప్రచురించినవి (1) బౌధ్ధ మహాయుగము (2) ఫాహియాన్ భారత దేశ యాత్ర. 1924 లో భారతి పత్రిక కార్తీక మాసం సంచికలో వెలువడిన వారి వ్యాసం 'ఉండవల్లి జీర్ణగుహలు'చాల గొప్ప వ్యాసము. సత్యనారాయణగారి రచనలలో దేశాభిమానం ఉట్టిపడుతూ ఆ రోజులలో ఆంగ్ల ప్రభుత్వమువారు చేసే అన్యాయపు పరిపాలను త్రీవముగా ఖండించివ వారిలో ఒకరు. మనదేశమునకు అవమానకరముగానుండే ఆంగ్లచరిత్రకారుల అబధ్ధపు రచనలను బయటికి తీయటములో గొప్పకృషిచేసిన దిగవల్లి వేంకట శివరావుగారంతటి వారే ఆ విషయములో సత్యనారాయణగారు అందెవేసిన చేయి అనిీనూ, దేశ చరిత్ర రసవత్తంగా వ్రాయటంలో సత్యనారాయణ గారు అపూర్వమైన మార్గంచూపించారని చెపుతూ దేశ చరిత్ర వ్రాసే విధనమును బట్టే మన ప్రజలలో దేశాభిమానం కలుగునని గట్టి నమ్మకముగలవారిలో సత్యనారాయణగారు గూడా ఒకరని వ్రాశారు. ఆంధ్ర దేశములో జరిగిన చరిత్ర పరిశోధనలము క్రోడీకరించి బౌధ్ధాంధ్ర చరిత్ర అను పుస్తకము రచించారు కానీ అది అచ్చుకాకుండానే పరమదించారు.
వారు 1943 లో స్వర్గస్తులైననాటికి వారికి భార్య, ఇద్దరు ఆడపిల్లలు కలిగి యుండిరి.
ఆర్యభట్ట ఉపగ్రహం
ఆర్యభట్ట ఉపగ్రహం భారతదేశం యొక్క మొట్టమొదటి ఉపగ్రహం.భారతీయ పురాతన ఖగోళశాస్త్రవేత్త, గణితశాస్త్రజ్ఞుడు, జ్యోతిష్కుడు అయిన ఆర్యభట్ట జ్ఞానపకార్థం ఈ ఉపగ్రహానికి ఆర్యభట్ట అని నామకరణం చేసారు.
1975 సంవత్సరం నాటికి భారతదేశానికి ఉపగ్రహాలను అంతరిక్షంలోకి ప్రవేశపెట్టు అంతరిక్ష సాంకేతికవిజ్ఞానం అందుబాటులో లేదు.అందువలన అప్పటికి భారతదేశానికి మిత్రదేశమైన సోవియట్ యూనియన్ దేశం సహాకారంతో వారి దేశంలోని అతరిక్ష ప్రయోగకేంద్రం నుండి ఈ ఉపగ్రహాన్ని ప్రయోగించారు.అంతరిక్ష విజ్ఞానంలో పరిణితి, అభివృద్ధి సాంధించుతకై, ఆర్యభట్ట ఉపగ్రహాన్ని భారతదేశానికి చెందిన ఇండియన్ స్పేస్ రిసెర్చ్ అర్గనైజెసన్ (Indian Space Research Organisation (ISRO) తయారు చేసినది .ఆర్యభట్ట ఉపగ్రహాన్ని సోవియట్ యూనియన్ (ప్రస్తుత రష్యా) లోని కాప్స్టున్ యర్(Kapustin Yar) లోని అంతరిక్ష వాహన ప్రయోగ కేంద్రం నుండి, కాస్మోస్ -3Mఅనే ఉపగ్రహ వాహక రాకెట్ సహాయంతో, 1975 వ సంవత్సరం, ఏప్రిల్ 19వ తేదిన విజయవంతంగా కక్ష్యలో ప్రవేశపెట్టారు.
ఈ ఉపగ్రహ ప్రయోగం నిమిత్తమై ఇండియా, సోవియట్ యూనియన్ మధ్య U.R, రావు గారి సారథ్యంలో 1972 లో అంగీకారం కుదిరినది. వారు ఉపగ్రహం ప్రయోగించి నందుకు ప్రతి ఫలంగా సోవియట్ యూనియన్ వారు భారతదేశం రేవుల నుండి, ఓడల మరియు లాచింగ్ వాహనాల మార్గాలను జాడలు పట్టుటకు/ ట్రాక్ (track) చెయ్యుటకు వారికి అనుమతి ఇవ్వడమైనది .
అంతరిక్షములో ఆర్యభట్ట ఉపగ్రహాన్ని 96.46 నిమిషాల భ్రమణకాలం/ప్రదక్షిణకాలం పట్టు కక్ష్యలో, 611 కిలోమీటర్ల అపోజీ (భూమినుండి ఎక్కువదూరం),568 కిలోమీటర్ల పెరిజీ (భూమినుండి దగ్గరిదూరం) ఎత్తులో,50.6 డిగ్రీల ఏటవాలులో ఉండునట్లు ఈ ఉపగ్రహాన్ని కక్ష్యలో ప్రవేశపెట్టారు. ఈ ఉపగ్రహ ప్రయోగ ఉద్దేశం ఖగోళశాస్త్ర ఎక్సు కిరణాల అధ్యాయనం (ray astronomy), భౌతిక, రసాయనిక విధానాధ్యయనం (aeronomics) మరియు, సూర్య సంబంధిత విజ్ఞాన అధ్యాయనంపై పరీక్షలు నిర్వహించడం.ఈ ఉపగ్రహం 26 పార్శతలాలు కలిగిన, బహుభుజ/తల సౌష్టవం కలిగి,1.5 మీటర్ల వ్యాసంతో నిర్మించబడింది. ఉపగ్రహం యొక్క పై మరియు క్రింది భాగాలు మినహాయించి అన్ని తలాల/పార్శాల మీద సోలారు ఫలకాలు అమర్చబడినవి.ప్రయోగించిన నాలుగు రోజుల తరువాత, 60 ప్రదక్షణలు పూర్తయిన తరువాత, ఉపగ్రహంలో విద్యుత్తుఉత్పత్తిలో లోపం వలన, ఈఉపగ్రహం పనిచెయ్యడం మానివేసినది. సోవియట్ యూనియన్ మీడియా వార్తల ప్రకారం ఈ ఉపగ్రహం అటు తరువాత కూడా కొంతకాలం వరకు పనిచేసి సమాచారాన్ని పంపినట్లు తెలుస్తున్నది.ఈ ఉపగ్రహం తిరిగి 1992 ఫిబ్రవరి 11 న భూవాతావరణంలో ప్రవేశించినది.
ఈ ఉపగ్రహం యొక్క చిత్రాన్ని 1976 మరియు 1997 భారతదేశపు 2రూపాయల కరెన్సీనోట్ల పై, మరియు P-79a-m.సంఖ్య గల 1 రూపాయి నోట్లపై ముద్రించారు..
పాణ్యం లక్ష్మీనరసింహయ్య
పాణ్యం లక్ష్మీనరసింహయ్య 1920వ సంవత్సరం ఏప్రిల్ 6వ తేదీన కర్నూలు జిల్లా, ఉయ్యాలవాడ గ్రామంలో సుబ్బలక్ష్మమ్మ, లక్ష్మీనరసయ్య దంపతులకు జన్మించాడు. ఇతడు తన తండ్రివద్దను, పినతండ్రి వాసుదేవశాస్త్రి వద్దను, వెల్దుర్తి లోని అన్నదానం సుబ్బాశాస్త్రి వద్దను, గౌరిపెద్ది శేషశాస్త్రుల వద్దను సంస్కృతాంధ్రములు నేర్చాడు. ఇతనికి చిన్నతనంలోనే కవిత్వం అబ్బింది. ఇతడికి ఐదుగురు కుమారులు, ఇద్దరు కుమార్తెలు కలిగారు. ఇతని పెద్దకుమారుడు పాణ్యం నరసరామయ్య కూడా చక్కని కవితలు అల్లిన కవి. లోకోపకారార్థము ధార్మిక రచనలు చేసిన పాణ్యం లక్ష్మీనరసింహయ్య 1978-79 ప్రాంతంలో తనువుచాలించాడు.
అలూరు (పొన్నూరు)
"అలూరు" గుంటూరు జిల్లా పొన్నూరు మండలానికి చెందిన గ్రామం.
2013 జూలైలో ఈ గ్రామ పంచాయతీకి నిర్వహించిన ఎన్నికలలో శ్రీమతి వేంపాటి విజయకుమారి, సర్పంచిగా ఎన్నికైనారు. [1]
వరి, అపరాలు, కూరగాయలు
వ్యవసాయం
[1] ఈనాడు గుంటూరు సిటీ; 2015,ఆగస్టు-31; 29వపేజీ.
ఇటికంపాడు
"ఇటికంపాడు" గుంటూరు జిల్లా పొన్నూరు మండలానికి చెందిన గ్రామం.
ఈ గ్రామాన్ని "చిన్న ఇటికంపాడు" అని గూడా అనెదరు.
2013 జూలైలో ఈ గ్రామ పంచాయతీకి నిర్వహించిన ఎన్నికలలో శ్రీ దొంతగర్ల లోకనాథం, సర్పంచిగా ఎన్నికైనారు. [1]
శ్రీ రాధాకృషులవారి ఆలయం:- గ్రామములో నూతనంగా నిర్మించిన ఈ ఆలయంలో 2017, ఫిబ్రవరి-6వతేదీ సోమవారంనాడు, శ్రీ రాధా కృషుల విగ్రహ ప్రతిష్ఠా కార్యక్రమం వేదమంత్రాలు, మంగళ వాయిద్యాల నడుమ, ఘనంగా నిర్వహించారు. ఈ సందర్భంగా భక్తులకు అన్నసమారాధన కార్యక్రమం నిర్వవించారు. [2]
వరి, అపరాలు, కాయగూరలు
వ్యవసాయం, వ్యవసాయాధారిత వృత్తులు[1] ఈనాడు గుంటూరు సిటీ; 2015, ఆగస్టు-31; 29వపేజీ. 
[2] ఈనాడు గుంటూరు సిటీ/పొన్నూరు; 2017, ఫిబ్రవరి-7; 1వపేజీ.
సీతారామపురం (పొన్నూరు)
"సీతారామపురం" గుంటూరు జిల్లా పొన్నూరు మండలానికి చెందిన గ్రామం. 
ఈ చెరువులో పూడికతీత పనులను, 2017,ఏప్రిల్-9న ప్రారంభించారు. చెరువులో తీసిన మట్టిని రైతులు తమ పొలాలకు తరలించుకొనిపోవుచున్నారు. ఈ విధంగా చేయడం వలన, చెరువులో నీటి నిలువ సామర్ధ్యం పెరుగుటయేగాక, తమ పొలాలకు ఎరువుల ఖర్చు గూడా గణనీయంగా తగ్గుతుందని రైతులు సంతోషం వ్యక్తం చేస్తున్నారు. [2]
2013,జూలైలో ఈ గ్రామ పంచాయతీకి నిర్వహించిన ఎన్నికలలో శ్రీ మూకిరి ఫ్రాన్సిస్, సర్పంచిగా ఎన్నికైనారు. [1]
వరి, అపరాలు, కాయగూరలు
వ్యవసాయం, వ్యవసాయాధారిత వృత్తులు
[1] ఈనాడు గుంటూరు సిటీ; 2015,ఆగస్టు-31; 29వపేజీ. 
[2] ఈనాడు గుంటూరు సిటీ/పొన్నూరు; 2017,ఏప్రిల్-10; 1వపేజీ.